title: Laikkupussimittari

text: Laikkupussimittari on keskikokoinen mittariperhonen. Sen siipien kärkiväli on noin 26–33 millimetriä. Lajin siipien väri on vihreä ja etusiipien poikkiviirut ovat muodoltaan mutkittelevat. Etusiipien takanurkassa sekä takasiipien etu- ja takanurkissa sijaitsevat suurehkot punertavan ruskeat alueet, jotka ovat lajin selvin tuntomerkki. Ne myös erottavat laikkupussimittarin sen lähilajista, pilkkupussimittarista. Laikkupussimittarin takasiiven ulkoreuna on myös tasaisesti kaareutuva, toisin kuin pilkkupussimittarilla ja vihermittarilla.


title: Laikkupussimittari

text: Laikkupussimittari on eteläisen Euroopan laji. Se on levinnyt Englannista ja Walesista Keski- ja Etelä-Eurooppaan sekä idässä Turkkiin ja Kaukasukselle. Fennoskandiasta ja Baltiasta on tehty vain yksittäisiä havaintoja sinne harhaantuneista yksilöistä. Suomesta laji on tavattu vain muutaman kerran, ensimmäinen havainto lajin yksilöstä on vuodelta 1971. Vuoteen 2000 mennessä Suomesta oli ilmoitettu vain viisi lajin yksilöä, mutta jo vuonna 2009 Inkoosta ilmoitettiin kaikkiaan 85 yksilöä Suomen lajiston uhanalaisarvioinnissa 2010 laji on luokiteltu vaarantuneeksi (VU).


title: Laikkupussimittari

text: Lajin tyypillistä elinympäristöä ovat tammea kasvavat metsät ja puistot, mutta harhailijoita voidaan tavata muissakin elinympäristöissä. Laikkupussimittari on lennossa kesäkuun lopulta heinäkuulle. Toukan ravintokasvi on tammi ja keskenkasvuinen toukka elää ja talvehtii kehräämänsä kehdon sisällä. Kehtoon toukka kiinnittää myös lehtien ja kukkien palasia. Toukkavaihe kestää syyskuusta toukokuuhun.


title: Duat

text: Duat oli muinaisten egyptiläisten uskomuksien vainajala, jossa asui muun muassa käärmedemoni Apep. Ra-jumala matkusti Duatin läpi joka yö. Duat oli jaettu 12 taloon jotka edustivat yön tunteja.


title: Lulu (kappale)

text: Lulu on Jukka Alihangan säveltämä ja Alpo Jaakolan kirjoittaman runon pohjalta sanoittama kappale, jonka Tuula Amberla levytti vuonna 1984. Kappale oli Tuula Amberlan läpimurtokappale, ja se julkaistiin singlenä ja hänen esikoisalbumillaan "Lulu".


title: Lulu (kappale)

text: Jukka Alihangan mukaan kesti kauan ennen kuin kukaan huoli kappaletta laulettavaksi. Hän tarjosi sitä monelle laulajalle, mutta heidän mielestään sitä ei voinut laulaa. Ajan muihin iskelmäkappaleisiin verrattuna kappale oli outo, viettelevä ja vaarallinen. Lopulta Tuula Amberla, johon Alihanka oli Turussa tutustunut, päätti levyttää laulun. Alihanka ymmärsi kappaleen potentiaalin soitettuaan sen musiikkivaikuttaja Rauno Lepistölle, joka piti kappaleesta.


title: Lulu (kappale)

text: ”Lulu” levytettiin Rauno Lepistön Turkuun rakennuttamassa Studio 55:ssä kesällä 1984, Alihangan mukaan kiireesti Esko Rahkosen ruokatunnin aikana. Kappaleen sovitti Ilpo Murtojärvi ja äänittivät Veijo Mäki ja Erik Gylphe. Äänitteellä soittavat albumin takakannen mukaan seuraavat muusikot:Selecta julkaisi tyyliltään jatsahtavan ”Lulun” singlenä (koodinimeltään Selecta SES 030), jonka B-puolella oli kappale ”Viinimalja”. Kappale julkaistiin Amberlan esikoisalbumilla "Lulu", jonka Alihanka ja Murtojärvi tuottivat. Kappale on albumin avauskappale. Albumia on myyty yli 52 000 kappaletta.


title: Lulu (kappale)

text: Kappaleesta tuli Amberlan läpimurtohitti. Alihanka on sanonut olevansa ”aika tyytyväinen” kappaleeseen. Sen ansiosta hänen oli helpompi tehdä kappaleita, joita julkaistiin. Hän on myös sanonut, että hän tajusi tehneensä jotain kestävää, kun Aku Ankka lauloi eräässä sarjakuvassa kylpyammeessa "Hän rokkia rakastaa". Hän oli yllättynyt kappaleen menestyksestä rajun tekstin ja kappaleen erikoisuuden takia.


title: Lulu (kappale)

text: Myöhemmin ”Lulu” on julkaistu Amberlan kokoelmalevyillä ja eri artistien kappaleista koostuvilla kokoelmilla. Kappaleen ovat levyttäneet myös muun muassa Tenavatähden Kristiina Kovanen, Kaija Santakangas ja instrumentaalina Jazz Society Big Band. Kappaleen nuotit ja sanat on julkaistu Musiikki-Fazerin "Suuri toivelaulukirja" -kirjasarjan kuudennessa osassa ja kirjassa "Suuri pop-toivelaulukirja".


title: Lulu (kappale)

text: Alihangan kirjoittamat kappaleen sanoitukset perustuvat Alpo Jaakolan runoon ”Myrkkylaulu”, jossa mainittiin naisen ”kolmesta mielestä”. Alihanka on todennut fraasista: ”Se on klassinen vertaus naisesta, joka oli minulle tuttu jo ennestään. Nyttemmin voisin sanoa, että vieläkin enemmän niitä mieliä on.” Tuula Amberlan mukaan kappaleen sanat ovat monimerkitykselliset, ja ne toimivat eri tavoin eri-ikäisiin ihmisiin.


title: Lulu (kappale)

text: Kahdessa säkeistössä ensimmäinen ja toinen säe toistetaan: "Lululla oli kolme mieltä / Lululla oli kolme mieltä / ja yksi niistä valtasi hänet iltaisin" ja "Normiriemu valtasi heidät / normiriemu valtasi heidät / kahvihuoneen kalpeat sairaanhoitajat".


title: Lulu (kappale)

text: Kappaleen usein vääriin kuultuihin sanoihin kuuluu muun muassa "Hän rottia rakastaa ja öisiä katuja" (oik. rockia), "Hän illalla kohtasi lapiomiehet" (oik. rappiomiehet) ja "Lululla oli kolme miestä" (oik. mieltä).


title: Fred Roberts

text: Frederick (Fred) Clark Roberts (s. 14. elokuuta 1960 Provo) on yhdysvaltalainen entinen koripalloilija.


title: Fred Roberts

text: Roberts pelasi yliopistokoripalloa Brigham Youngin yliopistossa vuosina 1978–1982, josta hän osallistui NBA:n varaustilaisuuteen vuonna . Milwaukee Bucks varasi hänet tilaisuuden 27:ntena pelaajana, mutta marraskuussa 1982 hänen pelioikeutensa myytiin New Jersey Netsille. Kauden 1982–1983 Roberts pelasi lopulta italialaisessa Fortitudo Bolognassa 19,1 pisteen ja 8,6 levypallon keskiarvoilla.


title: Fred Roberts

text: Kesäkuussa 1983 Nets kauppasi Robertsin pelioikeudet San Antonio Spursille, jossa hän pelasi kauden 1983–1984. Seuraavalla kaudella hän pelasi joukkueessa 22 ottelua, jonka jälkeen hänet kaupattiin joulukuussa Utah Jazzille. Roberts edusti seuraa puolitoista kautta ja syyskuussa 1986 hänet myytiin Boston Celticsille. Hän pelasi joukkueessa kaksi kautta, jonka jälkeen Miami Heat varasi hänet laajentumisvaraustilaisuudessa vuonna 1988. Heat ei pitänyt Robertsin pelioikeutta, vaan möi hänet edelleen Milwaukee Bucksille. Hän pelasi Bucksissa vuodet 1988–1993.


title: Fred Roberts

text: Tämän jälkeen Roberts siirtyi kaudeksi Eurooppaan FC Barcelonaan, jonka paidassa hän voitti Copa del Reyn. Kauden 1994–1995 alussa Roberts ei edustanut mitään seuraa, mutta teki helmikuussa 1995 päiväkohtaisen sopimuksen Cleveland Cavaliersin kanssa. Sopimusta jatkettiin lopulta loppukauden ajaksi. Kauden 1995–1996 Roberts edusti Los Angeles Lakersia. Lokakuussa 1996 hän siirtyi Dallas Mavericksiin, jossa hänen sopimuksensa raukesi helmikuussa 1997.


title: Nina von Stauffenberg

text: ”Nina” Schenk Gräfin von Stauffenberg (27. elokuuta 1913 Kowno, Venäjä – 2. huhtikuuta 2006 Kirchlauter, Saksa) oli operaatio Valkyrien suunnitelleen ja sen päätoteuttajana toimineen eversti Claus von Stauffenbergin vaimo.


title: Nina von Stauffenberg

text: Nina von Stauffenberg oli alun perin nimeltään Magdalena Elisabeth Vera Lydia Herta von Lerchenfeld. Hän tapasi tulevan miehensä Claus von Stauffenbergin vuonna 1930. He menivät naimisiin 26. syyskuuta 1933 Bambergissa. Heillä oli kaikkiaan viisi lasta, josta nuorin syntyi vasta Claus von Stauffenbergin kuoltua.


title: Nina von Stauffenberg

text: Stauffenberg muutti lastensa kanssa sodan jälkeen Etelä-Saksaan Baden-Württembergin Lautlingeniin, jossa rikkaan Stauffenbergin suvun huvila sijaitsi. Viidestä lapsesta neljä on edelleen elossa, ja he asuvat Saksassa. Nina von Stauffenberg oli kuollessaan 92-vuotias. Hänet haudattiin kuusi päivää myöhemmin.


title: Nina von Stauffenberg

text: Nina von Stauffenberg tiesi miehensä suunnittelevan Adolf Hitlerin salamurhaa. Salaliiton epäonnistuttua Hitler teloitti 21. heinäkuuta 1944 kaikki salaliittoon osallistuneet, myös Claus von Stauffenbergin. Salaliiton selvittyä Gestapo vangitsi Nina von Stauffenbergin ja erotti tämän lapsistaan yli vuodeksi. Lapset joutuivat lastenkotiin ja uudelleen koulutettaviksi. Stauffenberg synnytti nuorimman lapsensa Konstanzen vankeudessa ollessaan. Toisen maailmansodan jälkeen hän sai lapsensa takaisin.


title: Łukasz Piszczek

text: Łukasz Piszczek (s. 3. kesäkuuta 1985 Czechowice-Dziedzice) on puolalainen jalkapalloilija, pelipaikaltaan oikea puolustaja tai laituri.


title: Łukasz Piszczek

text: Piszczek siirtyi Gwarek Zabrzeiin vuonna 2001 ja voitti seurassa Puolan nuorten mestaruuden vuonna 2003. Vuonna 2004 hän oli alle 19-vuotiaiden EM-kisojen paras maalintekijä, ja tämä toi Piszczekille sopimuksen saksalaiseen Hertha BSC:hon. Hänet lainattiin heti sopimuksen jälkeen Zagłębie Lubiniin, jossa hän voitti Ekstraklasan mestaruuden kaudella 2006–2007. Seurassa hän pelasi pääasiassa vasempana laiturina, vaikka häntä on paikkoin kuvailtu keskushyökkääjäksi. Piszczek teki kaudella 11 maalia.


title: Łukasz Piszczek

text: Vuonna 2007 Hertha kutsui Piszczekin takaisin. Hän teki ensimmäisen maalinsa Bundesliigassa huhtikuussa 2008 Hannoveria vastaan. Piszczekiltä jäi väliin kauden 2008–2009 ensimmäinen osa polvivamman vuoksi. Hän aloitti harjoittelun helmikuussa 2009, mutta maaliskuussa vamma lajeeni. Hän palasi Bundesliigaan huhtikuussa.


title: Łukasz Piszczek

text: Herthaan tultuaan Piszczek pelasi pääasiassa oikeana keskikenttäpelaajana tai vasempana laiturina, mutta toisella kaudellaan hän alkoi esiintymään oikeana puolustajana Arne Friedrichin loukkaantumisen vuoksi. Friedrichin paluun jälkeen Piszczek menetti paikkansa avauskokoonpanossa, mutta otti sen takaisin kaudella 2009–2010 Friedrichin siirtyessä keskuspuolustajaksi.


title: Łukasz Piszczek

text: Toukokuussa Piszczek teki vuoteen 2013 asti ulottuvan sopimuksen Borussia Dortmundin kanssa. Avauskaudellaan Dortmundissa hän pelasi 33 ottelua ja voitti Bundesliigan mestaruuden.


title: Łukasz Piszczek

text: Piszczek debytoi Puolan maajoukkueessa ystävyysottelussa Viroa vastaan helmikuussa 2007. Kesäkuussa 2008 Piszczek valittiin EM-kisoihin 2008 korvaamaan loukkaantunutta Jakub Błaszczykowskia. Hän pelasi turnaksessa yhdessä ottelussa tultuaan kentälle sisään Saksaa vastaan, mutta loukkaantui harjoituksissa eikä pelannut lopputurnauksessa.


title: Nasir Jalil

text: Nasir Jalil (1955 – 8. kesäkuuta 2011) oli jalkapalloilija, joka edusti Singaporen jalkapallomaajoukkuetta kansainvälisissä otteluissa 1970-luvun lopussa ja 1980-luvun alussa.


title: Nasir Jalil

text: Jalil kuoli 56 vuoden iässä kesäkuussa 2011 aivokasvaimeen, joka havaittiin hänellä ensi kerran vuonna 2003.


title: Nasir Jalil

text: Hänen veljensä Nasaruddin Jalil on myös edustanut Singaporea kansainvälisellä tasolla.


title: Ateismi 3.0

text: Ateismi 3.0 on nimitys ryhmälle ateisteja, joiden mielestä uskonto on hyödyllinen sekä yksilöille että yhteiskunnille. Liike on syntynyt Yhdysvalloissa.


title: Argusfasaani

text: Argusfasaani ("Argusianus argus") on Kaakkois-Aasian sademetsissä elävä kookas, jopa yli 170 cm:n mittaiseksi kasvava kanalintulaji. Koiraan ja naaraan pää on sininen ja ruumis harmaan ruskea, mutta koiraalla on lisäksi myös siipien takareunoissa erittäin suuret käsisulat. Niissä on koristeena silmän näköisiä täpliä. Soitimella koiras levittää käsisulat isoksi viuhkaksi houkutellakseen naaraita. Naaras rakentaa pesän ja hoitaa poikaset yksin.


title: Argusfasaani

text: Lajia tavataan muun muassa Thaimaassa, Malesiassa ja Indonesiassa.


title: SAC-D

text: SAC-D (espanjan kielisen nimen Satelite de Aplicaciones Cientificas-D lyhenne) on argentiinalainen kaukokartoitussatelliitti, jota NASA kutsuu nimellä Aquarius, koska yksi satelliitin seitsemästä mittalaitteesta on yhdysvaltalainen. Satelliitin kehitti INVAP. Se laukaistiin 10. kesäkuuta 2011 Vanderbergistä Delta II-raketilla. SAC-D:tä operoi argentiinalainen CONAE, se lentänee 5 vuotta.


title: Lari (eläin)

text: Lari ("Hylobates lar") on Etelä- ja Kaakkois-Aasiassa elävä erittäin uhanalainen gibbonilaji.


title: Lari (eläin)

text: Tämä gibboni laskeutuu tuskin koskaan maan pinnalle. Se pysyttelee puissa ja liikkuu reviirinsä halki heilahtamalla oksalta toiselle. Naaras ja uros pysyttelevät yhdessä yleensä koko elämänsä ajan. Ne elävät laumana jälkeläistensä kanssa, jotka tarpeeksi vartuttuaan jättävät perheen etsiäkseen kumppania.


title: Lari (eläin)

text: Lari voi kasvaa yli 5 kilon painoiseksi. Turkin väri vaihtelee populaatioittain.


Afganistanin sodan neuvostojoukkojen muistomerkki on muistomerkki Kiovan kaupungissa Ukrainassa. Pronssinen muistomerkki rakennettiin Afganistanin sodassa (1979–1989) kuolleiden neuvostosotilaiden muistoksi.


title: Lankulle kävely

text: Lankulle kävely on teloitustusmenetelmä, jossa uhri pakotetaan kävelemään aluksesta puisen lankun päälle. Lankulta uhri joko putosi tai työnnettiin alas mereen.


title: Lankulle kävely

text: Lankulle kävely on yleinen aihe merirosvoaiheisissa romaaneissa ja elokuvissa. Niissä merirosvot usein pakottavat vankinsa kävelemään lankkua pitkin päästäkseen heistä eroon. Todellisuudessa he eivät kuitenkaan juuri ole näin menetelleet, vaan tavallisimmin merirosvot yksinkertaisesti heittivät valtaamansa laivan alkuperäisen miehistön yli laidan. Vain yksi merirosvo, Stede Bonnet, on edes kutakuinkin uskottavien lähteiden mukaan on todella käskenyt vankiensa kävellä lankkua pitkin.


title: Ely S. Parker

text: Ely Samuel Parker (1825 – 31.elokuuta, 1895) oli seneca-heimoon kuulunut intiaani, josta tuli Yhdysvaltain armeijan upseeri ja vähäksi aikaa intiaaniasiain komissari.


title: Ely S. Parker

text: Ely Parkerin alkuperäinen intiaaninimi oli "Hasanoanda", mutta paremmin tunnettu on hänen myöhemmin ottamansa nimi "Donehogawa" "Läntisen oven pitäjä". Parker syntyi vuonna 1825 Tonawandan reservaatissa New Yorkin osavaltiossa William ja Elizabeth Parker -nimisten seneca-intiaanien lapseksi. Kun nuori Ely Parker oli töissä varuskunnassa, sotilaat pilkkasivat tätä, kun hän ei osannut englantia. Parker lähti tämän jälkeen kristilliseen kouluun ja luki itsensä lakimieheksi, muttei saanut alan työpaikkaa, koska ei ollut virallisesti Yhdysvaltain kansalainen. Tämän jälkeen Parker hankkiutui ystäviensä avulla tekniseen opistoon ja luki itsensä insinööriksi, jossa ammatissa työskenteli sisällissotaan asti. Mm. Erien kanava laajennettiin ja ylläpidettiin Parkerin ohjauksessa. Toisaalta vuonna 1852 Parkerista tuli seneca-heimon ylipäällikkö. Parker tutustui Ulysses Grantiin, tulevan sisällissodan kuuluisaan johtajaan ja ystävystyi tämän kanssa. Parker yritti armeijaan pohjoisvaltioiden puolelle kun sisällissota syttyi, mutta alussa hänelle sanottiin, ettei sota ole intiaanien, vaan valkoisten sota. Parker pääsi sotaan vasta Grantin tukemana alussa adjutantiksi. Parker oli mukana mm. Vicksburgissa, Chattanoogassa ja Appomattoxissa. Parker jatkoi armeijassa vielä sisällissodan jälkeen vuoteen 1869 ja päätti sotilasuransa prikaatinkenraalina.


title: Ely S. Parker

text: Parker avioitui Minnie Orton Sackettin kanssa 1867. Heillä oli yksi tytär Maud Theresa joka syntyi 1878.


title: Ely S. Parker

text: Parker pyrki tukemaan intiaaneja toimiessaan 1869-1871 intiaaniasiain komissaarina, jona nyt oli poikkeuksellisesti intiaani. Kun Parker tuki intiaaneja, hän hankki itselleen vihamiehiä valkoisten amerikkalaisten parista. Kun Parker hankki intiaaneille ruokaa luotolla, mikä hieman rikkoi säännöksiä, Parker joutui hallinnon kuultavaksi. Parkeria ei syytetty mistään mutta tapaus huononsi hänen mainettaan valkoisten parissa. Lopulta Parker päätti hakea virastaan eroa ja saikin sen. Tämän jälkeen Parker hakeutui liikealalle ja alussa rikastuikin. Sitten hän menetti omaisuutena pörssikurssien muutosten takia ja eli loppuvuotensa köyhänä miehenä.


title: Uskon sanat

text: Uskon sanat on Tuomas Nevanlinnan ja Jukka Relanderin vuonna 2011 julkaisema kirja kristinuskosta.


title: Ukko (vuoristorata)

text: Ukko on Linnanmäen huvipuistossa sijaitseva vuoristorata. Tehdasnimeltään Skyloop-nimisen laitteen on valmistanut saksalainen Maurer Söhne. Rata avattiin yleisölle Linnanmäen 61-vuotispäivänä 27. toukokuuta 2011.


title: Ukko (vuoristorata)

text: Vaunu nostetaan ketjuhissillä radan korkeimpaan kohtaan 46 metriin, josta saatavalla potentiaalienergialla vaunu liikkuu loppumatkan. Korkeimmasta kohdasta vaunu lähtee kiihtymään ja kääntää matkustajat pää alaspäin tehden täyden 360 asteen korkkiruuvikäännöksen. Vaunut kiihtyvät noin 105 kilometrin tuntinopeuteen. Nopeus riittää nostamaan vaunun lähes uudelleen radan huipulle, mutta vaunu lähtee valumaan takaperin alaspäin ja aloittaa jarrutuksen palattuaan edelliseen mutkaan saakka. Turvapuomeina Ukossa on vain sivulta tuleva 12 senttimetriä paksu lannevyö estämässä laitteesta putoamisen. Ukko on Suomen nopein vuoristorata.


title: Ukko (vuoristorata)

text: Ukon tukitorni on korkeimmillaan 52 metrin korkeudessa (90 metriä merenpinnasta), joten siinä on myös lentoestevalot. Rata on pultattu kallioon 14 ankkurilla, ja perustuksissa on betonia 200 kuutiometriä. Radan teräkset painavat yhteensä noin 250 000 kiloa. Ukon kokonaissähköteho on 300 kilowattia, ja sähkökatkojen varalta käytössä on 88 kilowatin generaattori. Radalla kulkee kaksi toisiinsa kytkettyä vaunua, joihin mahtuu yhteensä 12 matkustajaa. Kun yksi matka kestää noin minuutin, tunnissa ehditään ajattaa 550 henkilöä. Turvarajoina matkustajille on 140 senttimetrin vähimmäis- ja 200 senttimetrin enimmäispituus.


title: Sounds of a Playground Fading

text: Sounds of a Playground Fading on In Flamesin kymmenes studioalbumi, joka julkaistiin 15. kesäkuuta 2011. Se on yhtyeen ensimmäinen albumi, jolla alkuperäinen kitaristi Jesper Strömblad ei soita jätettyään yhtyeen helmikuussa 2010.


title: Sounds of a Playground Fading

text: Albumi nousi Suomen virallisen listan sijalle 4., sekä Rumban listan sijalle 1.


title: Skräppäys

text: Skräppäys () on valokuvien, kirjeiden, viestilappujen, postikorttien ja muiden pienten muistoesineiden tallentamista joko fyysiseen valokuvakansioon tai sähköisesti toteutetuihin leikekirjoihin. Harrastuksessa yhtyvät leikekirjan, päiväkirjan ja valokuva-albumin pito muistoesineiden arkistointiin ja monipuoliseen askarteluun.


title: Skräppäys

text: Skräppäystarvikkeita ovat muun muassa kuviopaperit, koristenauhat, helmet, kangastilkut, langat, mosaiikkipalat, leimasimet, sapluunat, paperiliittimet, tinapaperit, tussikynät, värikynät ja -liidut, siirtokirjaimet, tarrat, liimat, napit, nepparit ja kartongit sekä kaiken yhteen kokoavat albumit. Saatavana on myös skräppäykseen suunniteltuja ompelukoneita ja stanssauslaitteita. Skräppäystarvikkeiden, etenkin paperien ja kartonkien sekä kirjoitusmusteiden, halutaan olevan happovapaita valokuvien parhaan säilyvyyden varmistamiseksi. Skräppäysalbumin sivun standardikooksi on vakiintunut 12 × 12 tuumaa eli noin 30,5 × 30,5 senttimetriä. Sähköisessä skräppäyksessä tarvitaan ainakin tietokonetta, skanneria sekä tulostinta ja sen värikasetteja.


title: Skräppäys

text: Skräppäys alkoi kehittyä Pohjois-Amerikassa 1990-luvun puolivälissä leikekirjan ja valokuva-albumin pidosta kohti itsenäistä harrastusta omine välineineen ja tarvikkeineen. Trendin aloittaja on vuonna 1987 Yhdysvalloissa perustettu Creative Memories -yhtiö, joka loi toiminnalle pohjaa kymmenisen vuotta ennen kuin alalle alkoi tulla kilpailua.


title: Skräppäys

text: Nopeimmin harrastus alkoi kasvaa vuonna 1995 lähes tyhjästä vuoden 1996 noin sadan miljoonan Yhdysvaltain dollarin liikevaihtoon. Alalle tuli uusia yrityksiä, harrastusryhmiä ja harrastelehtiä kuten "Creating Keepsakes" ja "Memory Makers", jonka vuoden 2003 kyselyn mukaan lehden keskimääräinen lukijatalous omisti noin 2 500 dollarin arvosta skräppäystarvikkeita. Vuonna 2006 skräppäysalan liikevaihdon arveltiin Yhdysvalloissa olleen noin 2,5 miljardia dollaria vuodessa.


title: Skräppäys

text: Yksi buumiin osallistuneista yrityksistä Yhdysvalloissa on suomalainen Fiskars, jolla oli vuonna 1997 satakunta scrapbooking-tuotetta valikoimissaan.


title: Skräppäys

text: 2000-luvun puolivälin tutkimusten mukaan tyypillinen skräppääjä oli 30–50-vuotias nainen, mutta digitaalisen skräppäyksen arveltiin laajentavan harrastusta nuorempiin naisiin. Poikia on yritetty innostaa muun muassa urheiluaiheiseen skräppäykseen.


title: Skräppäys

text: Pohjois-Amerikassa skräppäystarvikkeita markkinoidaan askartelu- ja tervehdyskorttiliikkeiden lisäksi muun muassa Tupperwaren kaltaisilla kotimyyntikutsuilla ja -risteilyillä, verkkokaupoissa sekä suoramarkkinoinnin eri keinoin. Skräppäysharrastus on tuonut uusia liiketoimintamahdollisuuksia myös kuihtuvaan valokuvausalan kauppaan.


title: Skräppäys

text: Suomeen skräppäys tuli 2000-luvulla, ja siitä kiinnostuivat etenkin pienten lasten äidit.


title: Skräppäys

text: Skräppäysalbumin koostamista on sovellettu myös terapiatyöhön ja omaelämäkerralliseen reflektointiin.


title: Pasi Mustonen

text: Pasi Mustonen (s. 11. lokakuuta 1960) on suomalainen jääkiekkovalmentaja, joka toimii nykyään Suomen naisten jääkiekkomaajoukkueen valmentajana. Mustonen toimi aiemmin Lahden Pelicansin apuvalmentajana sekä on toiminut aiemmin Kärppien päävalmentajana I-divisioonavuosina 1991–1993 ja päävalmentajakokemusta löytyy myös yhdentoista kauden verran Ruotsin alemmista sarjoista. Pelaajataustaa häneltä löytyy I-divisioonasta ja Ruotsin II-divisioonasta.


title: Pasi Mustonen

text: Mustonen edusti pelaajaurallaan muun muassa JYPiä I-divisioonassa ja Nittorps IK:ta Ruotsin II-divisioonassa. Hän pelasi puolustajana. 1980-luvulla hän toimi Tampereen Ilveksen juniorivalmennuspäällikkönä. Mustosen valmentajaura alkoi kaudella 1991–1992 Kärppien päävalmentajana I-divisioonassa. Hän valmensi joukkueen runkosarjassa toiseksi ja aina karsintoihin saakka, mutta Tappara vei ne kuitenkin otteluvoitoin 3–1. Mustosen toinen kausi Kärpissä 1992–1993 päättyi runkosarjassa neljänteen sijaan.


title: Pasi Mustonen

text: Kärppien jälkeen Mustonen toimi peräti 11 kautta valmentajana Ruotsissa. Hän toimi ensin vuodet 1993–1997 Kiruna IF:n päävalmentajana valmentaen joukkueen kahtena ensimmäisenä kautenaan runkosarjan toiseksi ja kolmannella kaudellaan voittajaksi vuonna 1996. Vuodet 1997–2001 Mustonen valmensi samassa sarjassa pelannutta Tingsryds AIF:ää. Kaksi jälkimmäistä kautta 1999–2001 joukkue pelasi Elitserienin ja I-divisioonan välille perustettua HockeyAllsvenskania.


title: Pasi Mustonen

text: Vuodet 2002–2004 Mustonen valmensi HockeyAllsvenskanissa Skellefteå AIK:ta, joka eteni keväällä 2003 aina Elitserienin karsintoihin saakka, mutta jäi ilman sarjanousua. Mustonen valmensi seuraavan kerran I-divisioonajoukkue Asplöven HC:ta kaudella 2008–2009. Hän valmensi joukkueen runkosarjan ensimmäiseksi ja HockeyAllsvenskanin karsintoihin saakka, mutta Asplöven jäi kuitenkin ilman sarjanousua.


title: Pasi Mustonen

text:
Kaudeksi 2011–2012 Mustonen palasi Kärppien valmennukseen, lähinnä fysiikkavalmentajan tehtäviin.
Keväällä 2013 Lahden Pelicans ilmoitti solmineensa hänen ja Hannu Aravirran kanssa yhden vuoden valmentajasopimuksen kaudesta 2013–2014.


title: Pasi Mustonen

text:
Suomen naisten maajoukkuetta Mustonen on valmentanut vuodesta 2014.
Mustosen poika Joel on pelannut jääkiekkoa SM-liigassa ja Ruotsin SHL:ssä.


title: Ewald-Heinrich von Kleist-Schmenzin

text: Ewald-Heinrich von Kleist-Shcmenzin (10. heinäkuuta 1922 – 8. maaliskuuta 2013) oli saksalainen sotilas, joka osallistui luutnanttina Saksan armeijassa toiseen maailmansotaan. Von Kleist kuului heinäkuun 20. päivän salaliittoon, joka teki salamurhayrityksen Adolf Hitleriä vastaan. Salamurhan oli määrä tapahtua 20. heinäkuuta 1944. Von Kleist on yksi harvoista salaliittoon osallistuneista, jotka selvisivät siitä hengissä eivätkä joutuneet teloitettaviksi. Muut selvinneet olivat Georg von Boeselager ja Philipp von Boeselager.


title: Ewald-Heinrich von Kleist-Schmenzin

text: Ewald von Kleist-Schmenzin oli viimeinen elossa ollut salaliiton jäsen. Hän kuoli 90-vuotiaana vuonna 2013.


Powerdown: Options and Actions for a Post-Carbon World on vuonna 2004 ilmestynyt Richard Heinbergin suomentamaton kirja, joka käsittelee öljyhuippua ja sen vaikutuksia maailmantalouteen. Koska teollisuusyhteiskunnat ovat riippuvaisia halvoista ja helposti saatavilla olevista fossiilisista polttoaineista, Heinberg olettaa öljyhuipun jälkeisen vaiheen maailmanhistoriassa muodostuvan todennäköisesti yhteiskunnallisesta ja taloudellisesta kaaoksesta, maailmankaupan häiriöistä, alenevasta keskimääräisestä elintasosta sekä sodista.


title: Powerdown: Options and Actions for a Post-Carbon World

text: Heinberg hahmottelee neljä mahdollista strategiaa, joista jollakin valtiot todennäköisesti pyrkivät vastaamaan alenevan öljyntuotannon muodostamiin taloudellisiin haasteisiin:Heinberg kuvailee neljää strategiaa yksityiskohtaisesti ja käy läpi myös nykyistä poliittista ja taloudellista tilannetta niiden valossa. Hän esimerkiksi arvelee Yhdysvaltojen aloittaneen Irakin sodan pyrkiäkseen saamaan jalansijaa OPEC-järjestössä, pelotellakseen Saudi-Arabiaa ja varmistaakseen, että Yhdysvaltain dollari säilyy edelleen kansainvälisen öljykaupan valuuttana. Tämä on Heinbergin mukaan malliesimerkki "viimeinen jäljelle jäänyt voittaa" -strategiasta.


text: Heinberg katsoo "alasajon" olevan suositeltavin neljästä strategiasta, mistä seuraa myös teoksen nimi "Powerdown". Strategialla on yhtäläisyyksia degrowth-liikkeen mallin kanssa. Sen mukaisesti yhteiskunnat yksinkertaistavat itseään, pienentävät kulutustaan ja siirtyvät globalisaatiosta lokalisaatioon. Samalle ne kuitenkin, hieman ristiriitaisesti edelliseen nähden, kehittävät uusia globaaleja yhteistyö- ja hallintoelimiä huolehtimaan resurssi- sekä väestökysymyksistä. Heinberg arvioi strategian äärimmäisen vaikeaksi toteuttaa, mutta hän pitää sitä parhaana keinona ylläpitää toimivia yhteiskuntia öljyhuipun jälkeen.


title: Otto Kejonen

text: Otto Kejonen (s. 22. maaliskuuta 1992) on suomalainen jalkapalloilija, joka edusti viimeksi Veikkausliigan Myllykosken Palloa. Hän on pelipaikaltaan hyökkääjä.


title: Otto Kejonen

text: Kejonen solmi MYPAn kanssa 1+1-vuotisen sopimuksen ennen kauden 2011 alkua. MYPA on myös hänen kasvattajaseuransa. Hän debytoi Suomen korkeimmalla sarjatasolla Veikkausligassa 9. kesäkuuta 2011 ottelussa Kuopion Palloseuraa vastaan. Hän pelasi kauden 2011 aikana myös lainalla Kakkosen KTP:ssä ja Susissa.


title: Rolf Peter Ollakka

text: Rolf Ollakka on suomalainen palkkasoturi, jota nousi julkisuuteen kesällä 1999, kun keskusrikospoliisi etsintäkuulutti hänet Kosovossa tapahtuneesta joukkotuhonnasta epäiltynä. Hän on taistellut muun muassa Burmassa ja Kosovossa. Hän on kirjoittanut kokemuksistaan kirjan "Suomalaisen palkkasotilaan tarina", jonka on kustantanut Gummerus vuonna 2000.


title: Rolf Peter Ollakka

text: Kirjassaan hän kirjoittaa muun muassa kokemuksistaan sotilaana Burmassa ja Kosovossa. Hän kertoo myös hakeneensa Ranskan muukalaislegioonaan suurin odotuksin. Ollakka kuitenkin pettyi ja väittää, että legioona ratsastaa historiallaan. "Se oli elämäni suurimpia pettymyksiä. Olin odottanut kunnon rääkkiä, koulutusta ja sotilaallista toimintaa, mutta koko legioona oli periaatteessa pullaa, kaakaota ja päänsilittelyä. Joskus 16-vuotiaana se olisi ollut sopiva paikka, muttei enää tuossa vaiheessa elämää", Ollakka kertoo.


title: Boualem Sansal

text: Boualem Sansal (s. 1949 Alger, Algeria) on palkittu ranskaksi kirjoittava algerialainen kirjailija.


title: Boualem Sansal

text: Sansal on valmistunut insinööriksi ja väitellyt tohtoriksi taloustieteissä. Hän oli aiemmin teollisuusministeriön palveluksessa mutta joutui pois esikoisteoksen ilmestyttyä.


title: Boualem Sansal

text: Sansalin kirja "Le village de l'Allemand ou le journal des frères Schiller" kertoo kahdesta algerialaisveljeksestä, joille paljastuu, että heidän isänsä oli Algeriaan paennut natsirikollinen. Kirjailija vertaa ääri-islamilaisuutta ja natsismia toisiinsa. Hänen kirjojaan ei saa julkaista Algeriassa, mutta hän on saanut useita palkintoja Ranskassa.


title: Boualem Sansal

text: Sansalille on myönnetty vuonna 2011 Saksan kirjakauppiaiden rauhanpalkinto. Hän sai palkinnon ansioistaan kulttuurienvälisenä ymmärtäjänä ja vuoropuhelun edistäjänä. Samalla haluttiin osoittaa arvostusta Pohjois-Afrikan demokratiakehitykselle. Hänen palkittu esikoisromaaninsa "Le serment des barbares" ilmestyi 1999.


title: Sonck

text: Sonck on seuraavien henkilöiden sukunimi:


title: Klovni – kyllä nolottaa

text: Klovni – kyllä nolottaa () on tanskalainen komediaelokuva, joka sai ensi-iltansa 16. joulukuuta 2010. Elokuvan on ohjannut Mikkel Nørgaard ja sen pääosassa näyttelevät Frank Hvam, Casper Christensen, Mia Lyhne ja Iben Hjejle. Elokuva on spin-off TV 2 Zulu -kanavan televisiosarjasta "Kyllä nolottaa". Suomessa sarjaa on esittänyt YLE FST5.


title: Klovni – kyllä nolottaa

text: Elokuvan näki vuoden 2010 aikana Tanskassa elokuvateattereissa 481 000 katsojaa, ja näin ollen Klovni oli vuoden 2010 katsotuin tanskalainen elokuva.


title: Klovni – kyllä nolottaa

text: Elokuvan juliste joutui Suomessa sensuurin kohteeksi. Julistekuvassa näkyi osa näyttelijän sukuelimistä, mistä tuli valituksia Finnkinolle. Asia ratkaistiin laittamalla musta tarra sukupuolielimen päälle.


title: Iktys-symbolin parodiat

text: Iktys-symbolin parodiat ovat satiirisia muunnelmia kristinuskoon viittaavasta kalanmuotoisesta iktys-tunnuksesta.


title: Mike Hough

text: Michael Lloyd ”Mike” Hough (s. 3. helmikuuta 1963 Montreal, Quebec, Kanada) on kanadalainen entinen jääkiekkoilija, pelipaikaltaan laitahyökkääjä.


title: Mike Hough

text: Hough edusti juniorivuosinaan muun muassa Kitchener Rangersiä, jossa hän oli voittamassa vuonna 1982 sekä Ontario Hockey Leaguen mestaruutta että Memorial Cupia, Canadian Hockey Leaguen mestaruutta. Myöhemmin samana vuonna Quebec Nordiques varasi hänet numerolla 181 yhdeksännellä kierroksella. Hän aloitti ammattilaisuransa vuonna 1983 AHL:n Fredericton Expressissä.


title: Mike Hough

text: Ensimmäisen ottelunsa NHL:ssä Hough pelasi kevään 1985 pudotuspeleissä ja ensimmäisen NHL:n runkosarjaottelunsa lokakuussa 1986. Hän pelasi 1980-luvun loppuvuosina sekä Quebec Nordiquesissa NHL:ssä että sen farmiseuroissa AHL:ssä, vuoteen 1988 Fredericton Expressissä ja vuosina 1988–1989 Halifax Citadelsissä. Hän vakiinnutti paikkansa NHL:ssä kaudella , jonka jälkeen hän ei pelannut farmisarjoissa ennen 1990-luvun loppua.


title: Mike Hough

text: Hough teki NHL-uransa parhaat pisteet kaudella , jolla hän oli Nordiquesin viidenneksi paras pistemies tehtyään 38 tehopistettä, 16 maalia ja 22 syöttöpistettä, 61:ssä runkosarjaottelussa. Tuolla kaudella myös toimi Nordiquesin kapteenina. Hough ylitti 30:n tehopisteen rajan lisäksi kausina ja . Kesäkuussa 1993 Nordiques ja Washington Capitals tekivät pelaajakaupan, jossa Hough siirtyi Capitalsiin vaihdossa Paul MacDermidiin ja Reggie Savageen. Hän ei kuitenkaan pelannut Capitalsissa otteluakaan, vaan siirtyi jo muutama päivä myöhemmin tulokasseura Florida Panthersiin laajennusvaraustilaisuuden kautta.


title: Mike Hough

text: Hough edusti Panthersia neljän kauden ajan. Kaudella , kolmannellaan Floridassa, hän pääsi pelaamaan Stanley Cupin voitosta loppuotteluissa, joissa Panthers kuitenkin hävisi Colorado Avalanchelle. Hough pelasi tuona pudotuspelikeväänä joukkueensa kaikissa 22:ssa ottelussa ja teki niissä viisi tehopistettä, neljä maalia ja yhden syöttöpisteen. Vuonna 1997 hän siirtyi vapaana pelaajana New York Islandersiin, jossa pelasi viimeiset NHL-kautensa. Kaudella hän pelasi Islandersin lisäksi AHL:n Lowell Lock Monstersissa ja IHL:n Utah Grizzliesissä.


title: Mike Hough

text: Hough päätti pelaajauransa vuonna 1999. Hän pelasi NHL:ssä 707 runkosarjaottelua, joissa hän teki yhteensä 256 tehopistettä, sata maalia ja 156 syöttöpistettä. NHL:n pudotuspeleissä hän pelasi 44 ottelua, joissa hän teki yhteensä kymmenen tehopistettä, viisi maalia ja viisi syöttöpistettä.


title: Mike Hough

text: Pelaajauransa päättymisen jälkeen Hough on toiminut jääkiekon parissa junioripelaajien valmentajana, muun muassa Jeff Snyderin apulaisvalmentajana aiemmin pelaajana edustamassaan Kitchener Rangersissä kaudella 2000–2001. Hän on myös työskennellyt elektroniikkayhtiö Research In Motionin palveluksessa.


title: Guru (vuoden 2007 elokuva)

text: Guru on Mani Ratnamin ohjaama ja käsikirjoittama intialainen draamaelokuva vuodelta 2007. Päärooleja näyttelevät Abhishek Bachchan ja Aishwarya Rai. Musiikin elokuvaan on säveltänyt A. R. Rahman.


title: Saksan kirjakauppiaiden rauhanpalkinto

text: Saksan kirjakauppiaiden rauhanpalkinto ("Friedenspreis des Deutschen Buchhandels") on vuodesta 1950 jaettu kirjallisuuspalkinto. Palkinnonsaaja julkaistaan alkukesällä, varsinainen palkinnon myöntämistilaisuus on syksyllä Frankfurtin kirjamessujen yhteydessä.


title: Saksan kirjakauppiaiden rauhanpalkinto

text: Luettelossa on palkittujen lisäksi lueteltu myös palkintopuheen pitäjät.


title: Matech Concepts

text: Matech Concepts on sveitsiläinen kilpa-autoja valmistava sekä kilpatallia pyörittävä yritys, jonka perusti Martin Bartek vuonna 2006. Yritys tekee yhteistyötä Ford Racingin kanssa kehittääkseen Ford GT -urheiluautoa kilpailemiseen sopivaksi. Yritys myös valmistaa GT:stä muokattuja versioita FIA GT1- ja GT3-sarjoihin pajallaan Mayenissa, Saksassa.


title: Äärimmäistä kulttuuria

text: Äärimmäistä kulttuuria: Extreme-minuuksien historiaa dadaismista Hunter S. Thompsoniin on Tampereen yliopiston sosiaalipsykologian dosentti Atte Oksasen kirja taiteen järkyttävästä ja rajoja rikkovasta avantgarde-liikkeistä. Kirjan julkaisi Johnny Kniga vuonna 2009.


title: Äärimmäistä kulttuuria

text: Oksanen toteaa, että jotta rajojen rikkomisessa olisi mitään mieltä, niissä ei tule olla kyse pelkästä tuhoamisesta, vaan myös uuden rakentamisesta. Esimerkiksi rock-kulttuurissa aitouden ja uskottavuuden tavoittelu on johtanut itsetuhoisuuteen. Oksanen päättää kirjansa toteamalla, että rajojen rikkominen on nykyisin ajautunut umpikujaan.


title: Äärimmäistä kulttuuria

text: "Savon sanomien" arvostelija Juha Mäkinen ehdotti yhdeksi mahdolliseksi tieksi pois umpikujasta filosofi Eero Ojasen esittämää ajatusta. Ojanen on ehdottanut taiteen suuntautumista takaisin kauneuteen – ”se voisi olla tässä ajassa hyvinkin radikaali teko”.


title: Girolamo Porro

text: Girolamo Porro (n. 1520 – n. 1604) oli italialainen kaivertaja.


title: Girolamo Porro

text: Porro syntyi Padovassa, mutta työskenteli pitkään Venetsiassa. Hän teki ensimmäiset kaiverruksensa jo nuorena. Hänen kaiverruksiaan on Camilo Camillin vuonna 1535 julkaisemassa kirjassa "Imprese illustri di diversi". Porron töihin kuuluu lisäksi Ludovico Arioston "Raivoisa Roland" ja yhteistyötä Tomaso Porcacchi Castilionen ja Scipione Barbò Soncinon kanssa. Hän teki myös karttoja Alexius Pedemontanuksen Ptolemaioksen karttakirjan käännökseen ja Porcacchin atlakseen.


title: Michael Shayne

text: Michael Shayne on kirjailija Davis Dresserin salanimellä Brett Halliday luoma kuvitteellinen yksityisetsivähahmo, joka esiintyi ensimmäisen kerran vuonna 1939 julkaistussa romaanissa "Dividend on Death". Myöhemmin hahmo on esiintynyt romaanien ja novelleiden lisäksi myös radiossa, televisiossa, elokuvissa ja sarjakuvissa.


title: Michael Shayne

text: Davis Dresser kirjoitti osin haamukirjailijoiden avustamana kaikkiaan viisikymmentä Michael Shayne -romaania. Robert Terrall kirjoitti myös Dresserin käyttämällä salanimellä Brett Halliday vielä 27 taskukirjaa. Lisäksi Michael Shayne esiintyy yli 300 novellissa, joita julkaistiin muun muassa vuonna 1956 ilmestymisensä aloittaneessa "Michael Shayne Mystery Magazine" -lehdessä. Lehteä julkaistiin liki kolme vuosikymmentä.


title: Michael Shayne

text:
Michael Shayne -elokuvia tehtiin vuosina 1940–1947 kaikkiaan kaksitoista. Näistä ensimmäiset seitsemän tuotti 20th Century Fox vuosina 1940–1942 ja niissä kaikissa pääosaa näytteli Lloyd Nolan. Loput viisi elokuvaa tuotti Producers Releasing Corporation, ja niiden pääosan esittäjänä oli Hugh Beaumont.
Radiossa Mutual Broadcasting System alkoi esittää Michael Shaynea lokakuussa 1944. Sarja oli kuultavissa Yhdysvaltain länsirannikolla lokakuuhun 1946 saakka, jolloin sarja muuttui valtakunnalliseksi. Nimiroolissa esiintyi Wally Maher. Sarja päättyi marraskuussa 1947, mutta Mutual aloitti sen uudelleen heinäkuussa 1948 nimellä "New Adventures of Michael Shayne" ja pääosan näyttelijäksi tuli Jeff Chandler. Tämä sarja kesti kaksi vuotta. Kolmannen kerran Shayne päätyi radioon lokakuussa 1952, jolloin American Broadcasting Company aloitti sarjan esittämisen. Aluksi pääosaa esitti Donald Curtis ja myöhemmin Robert Sterling. Tämä sarja päättyi heinäkuussa 1953.


title: Michael Shayne

text: Televisiossa Michael Shaynea esitettiin NBC:llä 1960–1961. Nimiroolia näytteli Richard Denning. Kestoltaan 60 minuuttisia jaksoja tehtiin kaikkiaan 32.


title: Michael Shayne

text: Televisiosarjan suosion tuloksena Dell Comics alkoi julkaista "Michael Shayne, Private Eye" -sarjakuvalehteä, jota ilmestyi kolme numeroa. Ensimmäinen numero ilmestyi marraskuussa 1961 ja viimeinen syyskuussa 1962. Ken Fitchin romaaneiden pohjalta käsikirjoittamat sarjakuvat kuvittivat Lee Ames ja Edd Ashe.


title: Erään toivekuvitelman tulevaisuus

text: Erään toivekuvitelman tulevaisuus () on Sigmund Freudin kirja, joka julkaistiin vuonna 1927. Kirja edustaa uskontopsykologiaa ja kriittistä uskontotiedettä.


title: Erään toivekuvitelman tulevaisuus

text: Sigmund Freud oli ollut kouluvuosistaan lähtien ollut ateisti. Hänen mukaansa uskonnollinen usko – ei ateismi – edellytti tieteellistä selittämistä. Hän oli jo vuonna 1907 kirjoittanut artikkelin ”Pakkotoiminnot ja hartausmenot” ("Zwangshandlungen und Religionsübungen"), jossa hän oli koettanut yhdistää keskenään uskonnolliset rituaalit ja pakkoneuroosin. Hän luonnehti uskontoa ”yleismaailmalliseksi pakkoneuroosiksi”. Uskonnon ongelmaa hän oli sivunnut myös teoksessaan "Toteemi ja tabu" (1913).


title: Erään toivekuvitelman tulevaisuus

text: Freud suunnitteli "Erään toivekuvitelman tulevaisuutta" monet vuodet, ennen kuin ryhtyi kirjoittamaan sitä keväällä 1927. Ystävälleen pastori Oskar Pfisterille hän kirjoitti, että niin kuin "Maallikkoanalyysin kysymys" pyrki pelastamaan psykoanalyysia psykiatreilta, niin "Erään toivekuvitelman tulevaisuus" pyrki pelastamaan sitä papeilta. Freud käyttää kirjassa paikoitellen dialogimuotoa, ja keskustelukumppanin esikuvana lienee ollut nimenomaan Pfister.


title: Erään toivekuvitelman tulevaisuus

text: Vaikka Freud tähdensi, ettei kirja hyökkäisi uskontoja vastaan vaan analysoisi niitä, elämäkerturi Lars Sjögren pitää sitä nimenomaisesti kiistakirjana, joka suuntautuu uskontoja vastaan ja puolustaa Freudin omaa tieteisuskoa.


title: Erään toivekuvitelman tulevaisuus

text: Vaikka "Erään toivekuvitelman tulevaisuus" käsittelee uskontoa, Freud pohtii kirjassaan ensin taloutta ja kulttuuria ja niiden asettamia pakkoja ja epätasa-arvoisuutta tavalla, joka muistuttaa teosta "Joukkopsykologia ja egoanalyysi" (1921). Hän erottaa rahvaan ja eliitin jyrkästi toisistaan ja muistuttaa, että kulttuurin ylläpitäminen edellyttää työtä ja kieltäymyksiä.


title: Erään toivekuvitelman tulevaisuus

text: ”Kulttuurityöskentelyn vaatimusta voidaan välttää yhtä vähän kuin sitä, että vähemmistö hallitsee joukkoa, sillä joukot ovat tarmottomia ja lyhytnäköisiä, ne eivät viettikieltäymystä rakasta, niitä ei voida sen väistämättömyydestä perusteluin vakuuttaa ja niiden jäsenet yllyttävät toisiaan hillittömyyksien vietäväksi. Vain esikuvallisten, johtajiksi hyväksyttyjen yksilöiden ohjauksessa voidaan joukot johtaa uurastukseen ja kieltäymyksiin, joita kulttuurin säilyminen edellyttää.”


title: Erään toivekuvitelman tulevaisuus

text: Freudin mukaan kulttuurin uskonnolliset käsitykset kuuluvat kulttuurin merkittävimpiin psyykkisiin keinovaroihin. Uskonnollisten mielikuvien avulla ihmisille hyvitetään maallisen elämän epäkohtia ja tehdään elämän koettelemuksista ainakin näennäisesti hallittavia. Uskonto on Freudin mukaan ihmismielen puolustuskeino pelottavia luonnonilmiöitä, sairautta ja kuolemaa vastaan. ”Nämä voimat luonto on suurena, julmana ja kiivaana nostattanut vastaamme ja muistuttaa mieliin heikkoutemme ja avuttomuutemme.” Uskonnon juuret ovat lapsuuden psykologiassa, lapsen haavoittuvuudessa ja riippuvuudessa sekä isän mahdissa, jotka ovat jatkuneet aikuisuuteen.


title: Erään toivekuvitelman tulevaisuus

text: "Persoonattomille voimille ja kohtalolle ihminen ei mahda mitään, vaan ne jäävät pysyvästi vieraiksi. Mutta jos luonnon alkuaineissa temmeltävät samanlaiset intohimot kuin omassa sielussa, jos kuolemakaan ei ole satunnainen vaan pahan tahdon aikaansaannosta, jos kaikkialla ympäröivässä luonnossa on samanlaisia olentoja kuin omassa yhteiskunnassakin, silloin voi – – työstää järjetöntä pelkoaan psyykkisesti. Ihminen on kenties yhä aseeton mutta ei enää pelon lamauttama, ainakin hän voi reagoida; ehkä hän ei ole enää täysin aseetonkaan, vaan hän voi vaikuttaa näihin väkivaltaisiin yli-ihmisiin samoilla keinoilla, joita hän käyttää yhteiskunnassa, hän voi koettaa rukoilla, lepyttää, lahjoa heitä, ryöstää tällä keinoin osan heidän mahdistaan. – – ihminen ei tee luonnonvoimista vain ihmisiä, joiden kanssa hän voi seurustella vertaisinaan — tämä ei myöskään tekisi oikeutta ylivertaisuuden vaikutelmalle, joka hänellä heistä on —, vaan hän antaa heille isähahmon piirteet, tekee heistä jumalia ja seuraa siinä paitsi lapsenomaista myös — kuten olen koettanut osoittaa — fylogeneettista esikuvaa."


title: Erään toivekuvitelman tulevaisuus

text: Juutalais-kristillisessä uskonnossa ihmiset heijastavat kaikkeuteen muiston isästä suurena suojelevana voimana. Lapsuudesta tutut kasvot ovat suurentuneet taivaassa äärettömiksi. Uskonto on ”yleisihnimillinen pakkoneuroosi”, josta päästään eroon, kun ihmiset vihdoin luonnontieteellisen tiedon avulla oppivat hahmottamaan todellisuuden ilman harhaluuloja.


title: Erään toivekuvitelman tulevaisuus

text: Freud esitti myös erityisen selityksen uskonnon synnylle käyttäen oidipuskompleksin käsitettä.


title: Erään toivekuvitelman tulevaisuus

text: Tarkasteltuaan uskonnollisuuden psyykkistä taustaa Freud siirtyy arvioimaan uskontojen tiedollista arvoa. Tältä osin "Erään toivekuvitelman tulevaisuus" edustaa valistusajan kriittistä henkeä, jossa järki on korkein ratkaisuaste, ja Freudin edeltäjistä voidaan mainita Baruch Spinoza, Voltaire, Denis Diderot, Ludwig Feuerbach ja Charles Darwin. Freud havainnollistaa uskonnollisia opinkappaleita vertaamalla niitä luonnontieteelliseen tietoon, jonka kuka tahansa voi itse varmentaa — sen sijaan uskonnolliset opit pitää omaksua ”uskon ja luottamuksen varassa”. Freudin mukaan uskonoppien tueksi ei löydy todisteita menneisyydestä eikä nykyisyydestä.


title: Erään toivekuvitelman tulevaisuus

text: ”Ne [uskonopit] ovat kaikki toivekuvitelmia, niiltä puuttuvat todisteet, kenenkään ei tarvitse pitää niitä totena eikä uskoa niihin. Jotkin niistä ovat niin epätodennäköisiä, torjuvat niin jyrkästi kaiken, mitä vaivoin olemme saaneet maailman todellisista asiaintiloista selville, että niitä voi — muistaen psykologiset erot — verrata harhakuvitelmiin. Useimpien totuusarvoa ei voi määrittää. Ne ovat yhtä kumoutumattomia kuin todistamattomiakin. – – Tieteellinen työ on kuitenkin ainoa tie, jolla voimme oppia tuntemaan ulkoista todellisuutta.”


title: Erään toivekuvitelman tulevaisuus

text: Vaikka uskonnollisia käsityksiä voidaan perustella ”perinteellä, ihmisten yksimielisyydellä ja sisällön suurella lohdullisuudella”, nuo ovat itsepetosta eivätkä ne seuraa loogista päättelyä.


title: Erään toivekuvitelman tulevaisuus

text: Kirjansa lopuksi Freud pohtii, voidaanko uskonnoista päästä eroon. Hän ei usko, että uskontoja voitaisiin lakkauttaa väkipakolla, kuten Neuvostoliitossa oli hiukan aikaisemmin yritetty. Pakon asemesta hän luottaa ”todellisuuskasvatukseen” ja ”järjen ääneen”, joita hänelle edustaa tieteellinen tutkimus.


title: Erään toivekuvitelman tulevaisuus

text: "Erään toivekuvitelman tulevaisuus" herätti paljon hälyä ilmestyttyään. Viestimissä käsiteltiin kirjan sisältöä kärjistetysti ja yksinkertaistaen. Uskonto oli tuolloin vielä herkkäluontoinen ja arka aihe. Freudin kirjaa nimitettiin ”hyökkäykseksi”, ja sen johdosta julkaistiin monia ”vastatodisteluja”. Vastauksista tunnetuin lienee Pfisterin kirja-arvostelu, jonka otsikko kuului: ”Die Illusion einer Zukunft.” Pfister arvosteli Freudin optimistista tiedeuskoa ja totesi, että myös tieteessä ihmisten toiveet vaikuttavat subjektiivisesti ja jäytävät objektiivisuutta, johon Freud naiivisti uskoo.


title: Erään toivekuvitelman tulevaisuus

text: Freud jatkoi uskonnon arvostelua kirjassaan "Mies nimeltä Mooses ja yksijumalinen uskonto", joka julkaistiin vuonna 1939.


title: Naisten Liiga -kausi 2011

text: Naisten Liiga on korkein naisten jalkapallon sarjataso Suomessa. Kaudella 2011 sarja pelattiin 10 joukkueen kolminkertaisena sarjana. PK-35 Vantaa voitti seuran historian toisen mestaruutensa. Viimeiseksi sijoittunut pietarsaarelainen FC United putosi suoraan Ykköseen.


title: Naisten Liiga -kausi 2011

text: Hallitsevana mestarina kauteen lähti PK-35 Vantaa. Edelliskautena sarjassa pelanneen Kokkolan Pallo-Veikkojen tilalla sarjassa pelasi Kokkolaan perustettu uusi naisjalkapalloilun seura Kokkola Futis 10.


title: Tomigun

text: Tomigun (aikaisemmin Pioneer) on Näätämöstä kotoisin oleva rap-artisti. Hän on osa rovaniemeläistä Roitown Ink -nimistä rap-yhtyettä, johon kuuluvat hänen lisäkseen Bala ja Ironface. Yhtye julkaisi toistaiseksi ainoan albuminsa, "Vieläki UG", heinäkuussa 2007. Tomigun julkaisi 27. huhtikuuta 2011 Hannibalin kanssa "Funkkia kiesiin" -nimisen yhteisalbumin. Hannibal käyttää albumilla nimeä Big Baali. Albumin julkaisi Joku Roti Records. Albumi nousi parhaimmillaan Suomen virallisen listan 27. sijalle. Albumin kappaleesta "Kruisin' (niinkö Iceberg Slim)" on julkaistu musiikkivideo.


title: Henry Haisuli

text: Henry Haisuli (engl. "Pepé Le Pew") on yhdysvaltalaisen Warner Bros -elokuvayhtiön "Looney Tunes" -animaatioissa esiintyvä kuvitteellinen ranskalainen lemmenkipeä haisunäätä. Hahmon loi Chuck Jones ja se esiintyi ensimmäisen kerran vuonna 1945. Henry Haisuli esiintyi yli kymmenessä lyhytelokuvassa, joista "For Scent-imental Reasons " palkittiin parhaan lyhytanimaation Oscar-palkinnolla vuonna 1949.


title: Teräskehä 2

text: Teräskehä 2 () on vuonna 2006 suoraan DVD:lle julkaistu yhdysvaltalainen toimintaelokuva. Elokuvan on ohjannut Isaac Florentine ja käsikirjoittanut James Townsend yhdessä David N. Whiten kanssa. Pääosissa näyttelivät Michael Jai White ja Scott Adkins.


title: Teräskehä 2

text: Nyrkkeilyn entinen mestari George "Iceman" Chambers on matkannut Venäjälle kuvaamaan televisiomainosta. Hänet kuitenkin pidätetään myöhemmin illalla perättömän huumeiden hallussapidon perusteella ja Chambers joutuu Venäjän pahamaineeseen vankilaan. Pääosin mafian hallinnassa oleva vankila on valinnut Chambersin heidän vapaaottelu mestarinsa Yuri Boykan seuraavaksi vastustajaksi. Chambers ei aluksi halua otella, mutta saa yksinkertaiset vaihtoehdot; joko otella Boykaa vastaan tai jäädä vankilaan loppuelämäksi.


title: Jason Woolley

text: Jason Douglas Woolley (s. 27. heinäkuuta 1969 Toronto, Ontario, Kanada) on kanadalainen entinen jääkiekkoilija, pelipaikaltaan puolustaja.


title: Jason Woolley

text: Ennen ammattilaisuraansa Woolley edusti vuosina 1986–1988 St. Michael's Buzzersia juniorisarja OHA-B:ssä ja vuosina 1988–1991 Michiganin osavaltionyliopiston joukkuetta Spartansia Central Collegiate Hockey Associationissa (CCHA). Vuonna 1991 hänet nimettiin CCHA:n ensimmäiseen tähdistökentälliseen sekä NCAA:n läntiseen tähdistökentälliseen.


title: Jason Woolley

text: Washington Capitals varasi Woolleyn NHL:ään numerolla 61 kolmannella kierroksella. Hän teki ensiesiintymisensä NHL:ssä kaudella , jolla hän pelasi liigan yhdessä ottelussa, 12. huhtikuuta 1992, jolloin Capitals kohtasi runkosarjassa New Jersey Devilsin. Lisäksi hän pelasi tuolla kaudella ammattilaiskiekkoa 15:n runkosarjaottelun verran farmijoukkue Baltimore Skipjacksissä AHL:ssä. Woolley edusti Capitalsia NHL:ssä myös kausina ja , joina molempina hän pelasi kuitenkin enemmän AHL:ssä, ensin Skipjacksissä ja myöhemmin Portland Piratesissa. Vuonna 1994 hän oli voittamassa Piratesissa AHL:n mestaruutta, Calder Cupia.


title: Jason Woolley

text: Woolley siirtyi helmikuussa 1995, kesken työsulun lyhentämän NHL-kauden , Florida Panthersiin vapaana pelaajana. Hän pelasi tuona vuonna myös Detroit Vipersissa IHL:ssä. Vuonna 1996 hän edusti Panthersia Stanley Cupin loppuotteluissa, joissa mestaruuden vei kuitenkin Colorado Avalanche. Woolley jatkoi Floridassa marraskuuhun 1996 asti, jolloin hän siirtyi kesken kauden Pittsburgh Penguinsiin pelaajakaupassa, jossa Penguins sai hänen lisäkseen hyökkääjä Stu Barnesin, ja jossa Panthers sai vaihdossa hyökkääjä Chris Wellsin.


title: Jason Woolley

text:
Syyskuussa 1997, ennen kauden alkua, Woolley siirtyi Buffalo Sabresiin vaihdossa viidennen kierroksen varausvuoroon . Penguins käytti vuoron puolustaja Rob Scuderiin. Buffalossa Woolley pelasi hieman yli viiden vuoden ajan. Kaudella hän pelasi toisen kerran urallaan Stanley Cupin loppuotteluissa, tuolloinkin häviävänä osapuolena olleessa joukkueessa, kun Dallas Stars voitti Sabresin otteluvoitoin 4–2. Woolley oli tuolla kaudella tärkeässä roolissa joukkueensa menestyksessä, sillä hän oli pudotuspeleissä joukkueensa paras pistemies yhdessä Aleksei Žitnikin kanssa ja NHL:n eniten pisteitä tehnyt puolustaja niin ikään yhdessä Žitnikin kanssa tehtyään 15 tehopistettä, neljä maalia ja 11 syöttöpistettä, 21:ssä ottelussa. Samana kautena hän teki NHL-uransa parhaat pisteet myös runkosarjassa, 43 tehopistettä, kymmenen maalia ja 33 syöttöpistettä, 80:ssä ottelussa.
Woolleyn viimeiseksi NHL-seuraksi jäi Detroit Red Wings, jonne hänet kaupattiin marraskuussa 2002. Hän pelasi Red Wingsissä kolmena kautena, , ja . Työsulun peruuttamalla kaudella hän pelasi United Hockey Leaguen Flint Generalsissa ja kaudella 2006–2007 Malmö Redhawksissa Ruotsin jääkiekon pääsarjassa Elitserienissä.


title: Jason Woolley

text: Hyökkäävän puolustajan roolissa pelannut Woolley lopetti pelaajauransa vuoteen 2007. Hän pelasi 14 kautta kestäneellä NHL-urallaan 718 runkosarjaottelua, joissa teki 314 tehopistettä, 68 maalia ja 246 syöttöpistettä, ja 79 pudotuspeliottelua, joissa teki 47 tehopistettä, 11 maalia ja 36 syöttöpistettä.


title: Jason Woolley

text: Woolley edusti Kanadan jääkiekkomaajoukkuetta kaksissa aikuisten arvokilpailuissa, Albertvillen olympialaisissa 1992, joissa hän oli voittamassa hopeaa, ja jääkiekon maailmanmestaruuskilpailuissa 1992. Hän teki Albertvillessä viisi tehopistettä kahdeksassa ottelussa, kaikki syöttöpisteitä.


title: Jason Woolley

text: Jason Woolley on naimisissa Danica Woolleyn kanssa, jonka kanssa hänellä on kolme lasta, kaikki poikia. Woolley on työskennellyt pelaajauransa jälkeen muun muassa pelaaja-agenttina.


title: Emmanuel Todd

text: Emmanuel Todd (16. toukokuuta 1951 Saint-Germain-en-Laye, Yvelines, Ranska) on ranskalainen historian ja väestötieteen tutkija. Hän on aktiivinen keskustelija, joka on ottanut vilkkaasti kantaa islamilaisen maailman kysymyksiin kumoamalla kielteisiä tulkintoja.


title: Emmanuel Todd

text: Arabimaissa keväällä 2011 levinneiden vapauspyrkimysten vuoksi Todd nousi länsimaisen ja islamilaisen sivilisaation kohtaamista käsittelevien kirjoitustensa vuoksi julkisuuteen eri puolilla Keski-Eurooppaa. Toddin mukaan muslimit eivät ole jääneet vanhoilliseen elämäntapaan peruuttamattomasti, vaan on käymässä kohti uudenaikaistumista niin väestöllisesti kuin ajattelultaan. Syntyvyys on monissa islamilaisissa maissa voimakkaasti vähentynyt naisten koulutuksen lisääntyessä ja ehkäisyn yleistyessä. Ne kertovat yhteiskunnan ja sen jäsenten maallistumisesta. Ääri-islamilaista liikehdintää hän pitää tilapäisenä torjuntareaktiona uudenaikaistumiseen. Al-Qaidan hän katsoo kuolleen poliittisesti jo ennen Osama bin Ladenin surmaamista, kun siitä ei tullut laajojen piirien tukemaa liikettä. Todd katsoo, että hitaan kehityksen taustalla on muun muassa perherakenne. Suositaan suvun sisäisiä avioliittoja, ja sen seurauksena syntyvän patriarkaalisen vallan vaikutuksesta yhteiskunnallinen kehitys pysähtyy.


title: Emmanuel Todd

text: Todd on käsitellyt myös Ranskaa teoksessaan "Après la démocratie", jossa hän luonnehtii maata henkisesti tyhjäksi, demokratian vastaisille voimille alttiiksi maaksi, jossa niin ilmapiiri kuin mediakin keskittyvät rahaan, seksiin ja väkivaltaan. Dominique Strauss-Kahnin tapauksen valossa "siinä saattoi olla hieman profetiaa", kirjoittaa Kaija Virta analyysissään.


title: Diallo

text: Diallo on seuraavien henkilöiden sukunimi:


title: Mieczysław Pemper

text: Mietek (Mieczysław) Pemper (24. maaliskuuta 1920 Krakova, Puola – 7. kesäkuuta 2011 Augsburg, Saksa) oli puolanjuutalainen, joka kirjoitti oman henkensä vaarantaen puhtaaksi Oskar Schindlerin listan, jonka ansiosta 1 200 juutalaista pelastui natsien joukkotuholta.


title: Mieczysław Pemper

text: Pemper joutui keskitysleirille Plaszowiin ja toimi siellä komentaja Amon Göthin henkilökohtaisena konekirjoittajana. Hän antoi Steven Spielbergille neuvoja tämän tehdessä elokuvaa "Schindlerin lista".


title: Guanosiini

text: Guanosiini (CHNO) on nukleosidi. Guanosiinin rakenteessa puriiniemäksiin kuuluvaan guaniiniin on liittynyt N-glykosidisidoksella riboosisokeri. Guanosiini on yksi RNA-molekyylissä esiintyvistä nukleosideista. Guonosiinin fosforyloidut nukleotidit kuten cGMP, GMP, GDP ja GTP ovat tärkeitä molekyylejä monissa biokemiallisissa reaktioissa, kuten nukleiinihappojen ja proteiinien biosynteesissä.


title: Guanosiini

text: Guanosiini metaboloituu ihmisen elimistössä puriininukleosidifosforylaasientsyymin katalysoimana guaniiniksi, josta muodostuu edelleen hypoksantiinia.


title: Hugo Campagnaro

text: Hugo Armando Campagnaro (s. 27. kesäkuuta 1980 Córdoba) on argentiinalainen jalkapalloilija. Hän pelaa puolustajana Italian Serie A:n Internazionalessa.


title: Hugo Campagnaro

text: Campagnaro aloitti uransa Club Deportivo Morón -joukkueessa, joka pelasi Argentiinan toiseksi ja kolmanneksi ylimmillä sarjatasoilla. Vuonna 2002 hän siirtyi Italian Serie A:ssa pelaavaan Piacenzaan. Ensimmäisellä kaudella hän pelasi 12 ottelussa tehden kaksi maalia. Joukkue kuitenkin tippui kauden päätteeksi Serie B:hen. Piacenzassa Campagnaro pelasi kauden 2006–2007 loppuun asti.


title: Hugo Campagnaro

text: Kesällä 2007 hän siirtyi Serie A -joukkue Sampdoriaan. Joukkueessa hän pelasi 38 liigaottelua.


title: Hugo Campagnaro

text: Vuonna 2009 Campagnaro siirtyi Napoliin neljän vuoden sopimuksella.


title: Hugo Campagnaro

text: 9. kesäkuuta 2011 Campagnaro joutui Argentiinassa autokolariin, jossa kuoli kolme henkilöä. Hän kuitenkin selviytyi hengissä saatuaan muutaman haavan ja aivotärähdyksen.


title: Hugo Campagnaro

text: Kesällä 2013 Campagnaro siirtyi Internazionaleen.


title: Helsingfors Posten

text: Helsingfors Posten oli Helsingissä vuosina 1864–1865 ilmestynyt ruotsinkielinen sanomalehti.


title: Helsingfors Posten

text: Theodor Neoviuksen julkaisema ja toimittama "Helsingfors Posten" oli linjaltaan vapaamielinen ja perustuslaillinen viikkolehti. 1200 kappaleen levikillään se nousi maan suurimpien sanomalehtien joukkoon. Toukokuussa 1865 se kuitenkin lakkasi ilmestymästä ilmeisesti taloudellisten vaikeuksien vuoksi.


title: Sloyd

text: PulmaPuoti (Oy Sloyd Ab) on vuonna 1989 perustettu pulmapeleihin keskittynyt Vaasassa toimiva osakeyhtiö. ”PulmaPuodin Pelit & Palat” -sarja valmistetaan koivupuusta. PulmaPuodista löytyy n. 1000 eri pulmaa.


title: Wasa Tidning (1880–1898)

text: Wasa Tidning oli Vaasassa vuosina 1880–1898 ilmestynyt ruotsinkielinen sanomalehti.


title: Wasa Tidning (1880–1898)

text: Toimittaja Waldemar Sandmanin perustaman "Wasa Tidningin" julkaisuyhtiö oli sama kuin suomenmielisellä "Vaasan Lehdellä". Kielikysymyksessä neutraali lehti ei menestynyt ruotsinkielisen Pohjanmaan kovassa lehtikilpailussa, ja se lopetettiin taloudellisesti kannattamattomana.


title: Wasa Tidning (1880–1898)

text: Lehti ilmestyi vuonna 1881 kolmesti, vuosina 1882–1883 kahdesti, vuodesta 1884 lähtien kolmesti, vuodesta 1889 neljästi ja vuodesta 1894 kuudesti viikossa. Loppuvaiheessa sen rinnalla julkaistiin myös kaksipäiväistä painosta. Levikki oli 1200 kappaletta vuonna 1893. Päätoimittajina työskentelivät Alexander Fredrik Roos (1881–1883), Frans Ossian Husberg (Ansas) (1884–1887), V. Alex. Kåhlman (1888), Svante Rosenberg (1888–1890) ja Waldemar Sandman (1890–1898).


title: Wasa Tidning (1839–1855)

text: Wasa Tidning (vuodesta 1848 lähtien Ilmarinen) oli Vaasassa vuosina 1839–1852 ja 1854–1855 ilmestynyt ruotsinkielinen sanomalehti.


title: Wasa Tidning (1839–1855)

text: Laivanvarustaja Carl Gustaf Wolff ja hovioikeudennotaari Carl Johan Boy perustivat "Wasa Tidningin" Pohjanmaan maakuntalehdeksi. Aluksi varsin sekalaista ja lainattua ainesta sisältänyt lehti muuttui virkeämmäksi ja sai uuden nimen fennomaanisesti suuntautuneen Torsten Ture Renvallin tultua toimittajaksi. Myöhemmin se muuttui paikallisiin asioihin keskittyneeksi uutislehdeksi. Vaasan palo keskeytti lehden ilmestymisen ja vaikeutti muutenkin sen toimintaa. Lopulta se lopetettiin kannattamattomana.


title: Wasa Tidning (1839–1855)

text: Lehti ilmestyi aluksi kerran, vuodesta 1848 lähtien kahdesti ja vuodesta 1854 jälleen kerran viikossa. Sen levikki oli suurimmillaan 395 kappaletta vuonna 1848. Toimittajina työskentelivät C.J. Boy (1839–1846), T. T. Renvall (1846–1850), Ludvig Leonard Laurén (1851–1852 ja 1854–1855) sekä Oskar Rancken (1851–1852 ja 1856–1855).


title: Wasa Tidning

text: Wasa Tidning -nimisiä lehtiä on kaksi:


title: Sheffieldin tuomiokirkko

text: Sheffieldin tuomiokirkko () on Englannin kirkon Sheffieldin hiippakunnan katedraali vuodesta 1914, jolloin hiippakunta perustettiin. Samalla paikalla on ollut kristillinen kirkko yli tuhannen vuoden ajan.


title: Billy Hunter

text: William ”Billy” Hunter oli skotlantilainen jalkapalloilija ja jalkapallovalmentaja. Hän aloitti ammattilaisuransa Millwallissa ja siirtyi sieltä Boltoniin 1909. Hän pelasi vasempana laitahyökkääjänä. Hän loukkaantui lokakuussa 1911, jonka jälkeen siirtyi valmentajauralle. Hän pelasi kummassakin joukkueessa yhteensä (liiga- ja cupottelut laskien) 279 ottelua tehdän 74 maalia. Hän siirtyi valmentamaan Hollantiin Dordrechtse FC:tä muutamaksi vuodeksi, kunnes valmensi 1914 Alankomaiden maajoukkuetta neljän ottelun verran. Ensimmäisen maailmansodan hän vietti Sveitsissä, jossa valmensi Lausanne-Sportia. Vuonna 1922 hän siirtyi Wieniin valmentamaan Hakoah Wieniä.


title: Billy Hunter

text: Hän joutui lähtemään Hakoahista vuonna 1925 Hakoahin taloudellisten ongelmien takia. Täältä hän siirtyi Turkkiin valmentamaan samaan aikaan Turkin maajoukkuetta ja Galatasarayta. Hunter saavutti Galatasarayssa kolme Istanbulin jalkapalloliigan mestaruutta vuosina 1924–27.


title: J. E. Mikkola

text: Juho Eevert Mikkola (7. elokuuta 1899 Hauho – 8. syyskuuta 1953 Hauho) oli suomalainen näytelmäkirjailija.


title: Wasa-Posten

text: Wasa-Posten oli Vaasassa vuosina 1898–1932 ilmestynyt ruotsinkielinen sanomalehti.


title: Wasa-Posten

text: "Wasa-Posten" perustettiin Pohjanmaan ruotsinkielisen maaseudun lehdeksi. Poliittisesti se oli lähellä RKP:n talonpoikaisfraktiota Lantmannagruppenia, kunnes siirtyi vuonna 1920 vapaamielisemmän Allmogeförbundetin linjalle. Vuonna 1932 talousvaikeuksista kärsinyt lehti yhdistettiin "Vasabladetiin".


title: Wasa-Posten

text: Lehti ilmestyi aluksi kahdesti, vuonna 1907 neljästi, vuodesta 1908 lähtien jälleen kahdesti ja vuodesta 1919 kolmesti viikossa. Vuosina 1907 ja 1919–1924 sen rinnalla julkaistiin myös kaksipäiväistä painosta. Levikki oli 5 500 kappaletta vuonna 1920. Päätoimittajina ja vastaavina toimittajina työskentelivät Oskar Behm (1899–1900), J. Alfr. Strandberg (1900–1905 ja 1907–1920), Oscar Vestberg (1906), Carl von Diederichs (1907), Johannes Klockars (1920–1926), Ernst August Mitts (1927–1929) ja Ernst Valfrid Holm (1929–1932).


title: Wasa Nyheter

text: Wasa Nyheter oli Vaasassa vuosina 1895–1900 ilmestynyt ruotsinkielinen sanomalehti.


title: Wasa Nyheter

text: Ruotsinmielinen "Wasa Nyheter" perustettiin kielikysymyksessä suomenmielisyyteen taipuvaisten "Vasabladetin" ja "Wasa Tidningin" kilpailijaksi. Sortokaudella sen linja oli perustuslaillinen. Kolmen määräaikaisen lakkautuksen jälkeen viranomaiset lakkauttivat lehden lopullisesti.


title: Wasa Nyheter

text: Kuudesti viikossa ilmestyneen lehden levikki oli 1000 kappaletta vuonna 1900. Päätoimittajina työskentelivät K.A. Björksten (1896–1899) ja Uno Stadius (1900).


title: Wasa Framåt

text: Wasa Framåt oli Vaasassa vuonna 1881 ilmestynyt ruotsinkielinen sanomalehti.


title: Wasa Framåt

text: Viinatehtailija Wilhelm (Vilho) Pasin perustama "Wasa Framåt" oli kielikysymyksessä fennomaaninen ja yhteiskunnallisesti radikaali. Sen journalistinen taso oli kuitenkin heikko eikä se pärjännyt kilpailussa paikkakunnan muiden ruotsinkielisten lehtien kanssa. Kuusi kertaa viikossa ilmestyneen lehden levikki oli 600 kappaletta. Päätoimittajana työskenteli K.H. Kaslin.


title: Veckobladet

text: Veckobladet oli Helsingissä vuosina 1892–1917 ilmestynyt ruotsinkielinen sanomalehti.


title: Veckobladet

text: Opettaja Mathias Forssin perustama "Veckobladet" korosti kansansivistystä ja kristillisiä arvoja. Forssin kuoltua vuonna 1903 sen toimittajana jatkoi hänen puolisonsa Minna Forss. Myöhemmin uskonnollinen aines väheni ja lehteen tuli enemmän uutisia. Etupässä läntiselle Uudellemaalle levinnyt "Veckobladet" kiinnitti erityistä huomiota myös maanviljelyyn ja maaseudun asioihin yleensä.


title: Veckobladet

text: Aluksi kerran ja vuodesta 1904 lähtien kahdesti viikossa ilmestyneen lehden levikki oli 3 000 kappaletta vuonna 1914. Helmikuun vallankumouksen jälkeen uusi omistajaryhmä perusti sen tilalle "Svenska Tidningen" -nimisen maaseutulehden.


title: Topi Martin Valli

text: Topias Valli, kirjailijanimi Topi Martin Valli (15. joulukuuta 1889 Vehkalahti – 21. lokakuuta 1955 Hyvinkää) oli suomalainen kirjailija.


title: Topi Martin Valli

text: Valli työskenteli tarkastuskarjakkona ja karjatalouskonsulenttina.


title: Pilkkupussimittari

text: Pilkkupussimittari ("Thetidia smaragdaria"), vanhalta nimeltään "täplätön pussimittari", on vihermittareihin kuuluva keskikokoinen vihreä perhoslaji. Laji on levinnyt laajalle alueelle Euraasiaan, ja Suomessa sitä tavataan Etelä- ja Keski-Suomessa.


title: Pilkkupussimittari

text: Pilkkupussimittari on pääasiassa aurinkoisten, lämpimien ja kuivien ketojen, niittyjen ja rinteiden laji. Koiraita tavataan lennossa kesä-heinäkuussa, usein jo iltahämärissä, kun naaraat puolestaan piilottelevat useimmiten kasvuston seassa. Pilkkupussimittarin toukat käyttävät ravintonaan siankärsämöä, pietaryrttiä ja erilaisia marunoita. Toukat elävät, talvehtivat ja koteloituvat ravintokasvin karikkeesta kasaamansa pussin sisällä, mistä koko laji on saanut nimensä.


title: Pilkkupussimittari

text: Pilkkupussimittarin alalaji "T. s. maritima", jota on tavattu ainoastaan Englannissa, on ilmeisesti kuollut sukupuuttoon 1990-luvun alussa. Norjassa pilkkupussimittarin kanta on hyvin pieni, ja laji onkin maassa luokiteltu äärimmäisen uhanalaiseksi. Suomessa pilkkupussimittaria ei ole luokiteltu uhanalaiseksi ja sen populaatiokoko vaikuttaa vakaalta.


title: Pilkkupussimittari

text: Pilkkupussimittari on keskikokoinen mittari: sen siipien kärkiväli on keskimäärin noin 27–32 millimetriä. Naaras on koirasta hieman suurempi. Eteläisessä Euroopassa toinen sukupolvi, joka lentää elokuun puolivälistä syyskuun loppupuolelle, on kooltaan pienempi: sen siipien kärkiväli on keskimäärin vain noin 22 millimetriä. Perhosen siivet ovat väriltään kirkkaan vihreät ja siipien ripset ovat valkoiset. Etusiipien etureuna on väriltään kellertävä. Lajin etu- ja takasiipien keskellä sijaitsevat selvät keskipilkut, joiden avulla laji on helppo erottaa laikkupussimittarista. Takasiipien etureuna on tyveltään valkea, ja sen ulkoreuna kaareutuu tasaisesti, toisin kuin esimerkiksi melko samannäköisillä lehvämittarilla ja vihermittarilla. Siipien ulompi poikkiviiru on melko suora ja sisempi poikkiviiru näkyy vain heikosti. Koiraan tuntosarvet ovat kaksoiskampahampaiset.


title: Pilkkupussimittari

text: Pilkkupussimittarin toukka on väriltään harmaanruskea ja sen selkäviiva on musta. Toukan kussakin nivelessä on kaksi mustaa selkäkäsnää ja etummaisten nivelten sivuilla on valkeahkoja, alta mustareunaisia vinotäpliä. Luonnossa toukka elää kuitenkin aina lajinimensä mukaisesti ravintokasvin karikkeesta ja muista aineksista kehräämänsä pussin sisällä. Pilkkupussimittarin kotelo, joka sekin syntyy saman pussin sisälle, on puolestaan ruskeanharmaa ja siinä on mustia viiruja. Kotelon tuntee myös kahdesta pienestä kohoumasta, jotka sijaitsevat sen päässä.


title: Pilkkupussimittari

text: Pilkkupussimittarin useista alalajeista "T. s. gigantea" kooltaan suurempi kuin nimialalaji, ja sen siipien kärkiväli voi olla jopa 37 millimetriä. Alalaji on myös väritykseltään vaaleampi ja sen siipien poikkiviirut näkyvät heikommin. "T. s. volgaria" on puolestaan nimialalajia pienempi, sillä sen siipien kärkiväli on vain noin 22–29 milliä. Alalajin siipien poikkiviirut ovat leveämmät ja etusiiven keskipilkku useimmiten huomattavasti suurempi kuin nimialalajilla. Myös esimerkiksi takasiiven ulkoreunan viiru on selvempi.


title: Pilkkupussimittari

text: Pilkkupussimittaria tavataan laajoilla alueilla Euraasiassa. Luoteis-Euroopasta laji puuttuu, mutta levinneisyysalue kattaa eteläisen ja itäisemmän Euroopan ja jatkuu Turkkiin, Keski-Aasiaan, Länsi-Siperiaan, Amurille ja Mongoliaan sekä Pohjois-Kiinaan ja Japaniin. Levinneisyysalueelta on kuvattu myös useita alalajeja.


title: Pilkkupussimittari

text: Euroopassa pilkkupussimittari on yleisin Etelä- ja Itä-Euroopassa. Fennoskandiassa lajilla on pysyvä kanta vain eteläisessä Norjassa sekä Suomessa. Norjan eristyneen pilkkupussimittarin populaation katsotaan olevan relikti aikaisemmalta lämpimämmältä ajanjaksolta. Ruotsista laji on löydetty ensimmäisen kerran vuonna 2004, minkä jälkeen siitä on tehty muitakin havaintoja.


title: Pilkkupussimittari

text: Suomessa pilkkupussimittari on Etelä- ja Keski-Suomen laji, ja pohjoisimmat havainnot siitä ovat Kuopion korkeudelta. Kerätyn havaintoaineiston perusteella pilkkupussimittaria on tavattu kahdessatoista Suomen luonnonmaantieteellisessä maakunnassa: Ahvenanmaalla, Varsinais-Suomessa, Uudellamaalla, Etelä- ja Pohjois-Karjalassa, Satakunnassa, Etelä-Pohjanmaalla, Etelä- ja Pohjois-Hämeessä, Etelä- ja Pohjois-Savossa sekä Laatokan Karjalassa.


title: Pilkkupussimittari

text: Pilkkupussimittarin alalajeista "T. s. anomica" on levinnyt Kaukasukselle ja Keski-Aasian vuoristoihin. Mongoliassa tavataan puolestaan alalajia "T. s. mongolica", ja muualla Itä-Aasiassa ja Japanissa lentää alalaji "T. s. amurensis". "T. s. gigantea" on Keski-Espanjan endeeminen alalaji, jota tavataan vuoristoissa 1 100–2 000 metrin korkeudessa. Uralilla ja Volgan eteläisillä tasangoilla lentää alalaji "T. s. volgaria", joka ilmeisesti myös joskus lisääntyy nimialalajin kanssa. Englantilainen "T. s. maritima" -alalaji on ilmeisesti kuollut sukupuuttoon. Alalajin statuksesta ei tosin ole täyttä varmuutta, sillä joidenkin tutkijoiden mukaan englantilaisista yksilöistä ei ole ollut löydettävissä sellaisia yhtenäisiä eroja, jotka erottaisivat ne nimialalajista.


title: Pilkkupussimittari

text: Pilkkupussimittari on aurinkoisten ja lämpimien ketojen ja rinteiden sekä kuivien niittyjen, hietikoiden ja kulttuuriympäristöjen laji, jota tavataan lennossa yleensä yksitellen. Joskus sitä voidaan tavata myös aukeissa lehti- ja sekametsissä. Toisinaan lajin yksilöitä on tavattu myös hakkuuaukeilta, sähkölinjojen alta ja teiden varsilta, jos niillä on kasvanut toukan ravintokasvia. Englantilaista "T. s. maritima" -alalajia tavattiin ainoastaan jokien suistojen marskimailla.


title: Pilkkupussimittari

text: Laji on Suomessa ja muualla Euroopassa lennossa aikaisintaan kesäkuun puolivälin paikkeilla, yleensä kuitenkin kuun viimeisellä viikolla. Lento loppuu yleensä jo heinäkuun puolivälissä, viimeistään elokuun alussa. Etelä-Euroopassa pilkkupussimittarilla on vuodessa kaksi sukupolvea: Ensimmäinen lentää toukokuun puolivälistä heinäkuun alkuun ja toinen elokuun puolivälistä syyskuun loppupuolelle. Aroilla tavattavalla "T. s. volgaria" -alalajilla on myös kaksi sukupolvea, jotka lentävät toukokuun puolivälistä kesäkuun loppuun sekä heinäkuun lopusta syyskuun lopulle.


title: Pilkkupussimittari

text: Pilkkupussimittarit lentävät yleensä jo iltahämärässä, ja naaraita voi toisinaan nähdä myös päivällä istumassa ruohonkorsilla. Aikuiset yksilöt käyvät usein imemässä mäkitervakoiden mettä. Illalla ja yöllä liikkeellä olevat yksilöt ovat useimmiten koiraita, sillä naaraita tavataan lennossa äärimmäisen harvoin. Naaraita voi havaita helpoimmin aamun sarastaessa, kun koiraat hakevat niitä parittelua varten. Pilkkupussimittarikoiraat lentävät hitaasti kasvillisuuden yllä ja laskeutuvat välillä sen sekaan etsien vastakuoriutuneita naaraita. Noin puoli tuntia kestävä parittelu alkaa välittömästi naaraan löydyttyä, vaikka sen siivet eivät olisi edes ehtineet vielä kovettua. Parittelun jälkeen yksilöt piiloutuvat kasvillisuuden sekaan.


title: Pilkkupussimittari

text: Toukan ravintokasvi Suomessa ja muualla Fennoskandiassa on siankärsämö, mutta Keski-Euroopassa toukkia tavataan myös marunoilla ja pietaryrtillä. Englantilaisen "T. s. maritima" -alalajin toukat käyttivät ravintonaan ainoastaan merimarunaa. Toukkavaihe kestää Keski-Euroopassa syyskuusta toukokuuhun, Fennoskandiassa heinäkuun lopusta kesäkuun alkuun. Alueilla, joilla lajilla on kaksi sukupolvea, toukkavaiheet ajoittuvat kesäkuusta heinäkuuhun ja elokuun puolivälistä syyskuun puoliväliin. Toukkavaiheen aikana pilkkupussimittarin toukka kehrää itselleen kehdon, johon se kiinnittää ravintokasvin kariketta, ja lisäksi se talvehtii keskenkasvuisena kehtonsa sisällä. Myös kotelo muodostuu aikanaan kehdon sisälle, kun toukka ensin kiinnittää sen kasvin varteen tai muuhun kiinteään pintaan. Osa lajin koteloista kuoriutuu kolmen–neljän viikon kuluttua, mutta ainakin K. J. Vallen mukaan osa koteloista voi vielä talvehtia.


title: Pilkkupussimittari

text: Pilkkupussimittarilla on kirjallisuuden mukaan ainakin yksi siihen erikoistunut loinen: "Ichneumon quadrialbatus" -loispistiäinen.


title: Pilkkupussimittari

text: Englantilainen "T. s. maritima" -alalaji harvinaistui nopeasti 1900-luvulla. Vielä vuosisadan alkupuolella alalajia tavattiin laajoilla marskimaa-alueilla Essexin ja Kentin kreivikunnissa. Sillä oli voimakas kanta ainakin Thames-, Crouch- ja Blackwaterjokien suistoissa sekä Thamesin suulla Isle of Sheppey -saarella. Kuitenkin 1980-luvulle tultaessa alalajia tavattiin vain yhdessä paikassa kummassakin kreivikunnassa. Sen uskotaan kuolleen sittemmin sukupuuttoon, sillä sen lisääntymisestä ei ole havaintoja 1990-luvun alun jälkeen. Viimeisin tiedossa oleva havainto on Isle of Sheppeyltä vuodelta 1991. Essexin populaatio katosi jo vuonna 1985. "T. s. maritima" -alalajin häviämiseen on epäilty vaikuttaneen monia tekijöitä, kuten ylilaidunnus, maan kaskeaminen, elinympäristön pirstoutuminen ja häviäminen, pienten populaatioiden mahdollinen geneettinen ajautuminen sekä perhosten liiallinen keräily kokoelmiin. Tämä kaikki tapahtui, vaikka sekä lajin yksilöt että elinpaikat suojeltiin lailla jo vuonna 1981.


title: Pilkkupussimittari

text: "T. s. maritima" yritettiin palauttaa elinpaikalleen 1980- ja 1990-lukujen vaihteessa, kun luontoon vapautettiin alkuperäisestä populaatiosta kerättyjen yksilöiden kasvatettuja jälkeläisiä. Yhteensä istutusta yritettiin viisi kertaa. Kokeilu kuitenkin epäonnistui ilmeisesti jälkeläisten liian suuren sisäsiittoisuuden vuoksi. Kasvatettu kanta periytyi vain kolmesta naaraasta, ja nekin olivat todennäköisesti sukua keskenään. Kasvatusohjelma aloitettiin vuonna 1987 ja sitä ylläpidettiin aina vuoteen 1996 asti, kunnes se kävi mahdottomaksi yksilöiden alentuneen hedelmällisyyden vuoksi. Vuoteen 1999 mennessä myös viimeisten havaintopaikkojen merimarunakasvustot olivat tuhoutuneet.


title: Pilkkupussimittari

text: Pilkkupussimittari on nykyään uhanalainen esimerkiksi Norjassa, missä se on luokiteltu äärimmäisen uhanalaiseksi. On arvioitu, että Norjassa pilkkupussimittarin vaarantumisen taustalla on erityisesti levinneisyysalueen pieni koko, soveliaan elinympäristön määrän väheneminen ja sen laadun heikkeneminen. Viimeisin havainto lajista on tehty Norjassakin jo vuosia sitten, vuonna 1984. Pilkkupussimittarista on havaintoja vain kahdelta pieneltä alueelta Bærumin kunnasta Oslovuonon sisäosissa. Sielläkin maankäytön paine on suuri ja viimeisin havaintopaikka on osittain jäänyt golfkentän laajennuksen alle. Lajin tärkeimpinä suojelutoimina Norjassa pidetään sitä, että mahdolliset elinpaikat jätetään rakentamattomiksi ja niiden umpeenkasvua hillitään.


title: Pilkkupussimittari

text: Suomessa pilkkupussimittaria ei ole luokiteltu uhanalaiseksi ja sen populaatiokoko vaikuttaa vakaalta. Lajista tehtyjen havaintojen määrä on pysynyt suhteellisen muuttumattomana koko sinä aikana, jolta tilastoituja tietoja on olemassa. Suurin osa pohjoisimpien luonnontieteellisten maakuntien havainnoista on tosin tehty jo ennen vuotta 1988.


title: Pilkkupussimittari

text: Pilkkupussimittarin nykyisen suvun tieteellinen nimi "Thetidia" viittaa Thetisiin, yhteen kreikkalaisen mytologian nymfeistä. Lajin kuvasi alun perin Johann Christian Fabricius vuonna 1787, jolloin hän sijoitti sen silloiseen sukuun "Phalaena". Lajin sukulaisuussuhteet on kuitenkin määritelty uudelleen useaan kertaan, ja viimeksi vuonna 1994 pilkkupussimittari ehdotettiin siirrettäväksi sukuun "Antonechloris".


title: Pilkkupussimittari

text: Perhosen lajinimi "smaragdaria" perustuu latinan ja kreikan kielen vihreää jalokiveä eli smaragdia tarkoittavaan sanaan (; ). Smaragdiin viittaavat myös pilkkupussimittarin monet muut erikieliset nimet: esimerkiksi englanniksi laji on "Essex Emerald", "Essexin smaragdi", ruotsiksi taas "smalband smaragdmätare", "kapeanauhainen smaragdimittari" ja saksaksi yksinkertaisesti "Smaragdspanner", "smaragdimittari"


title: Pilkkupussimittari

text: Lajin vanha suomenkielinen nimi oli "täplätön pussimittari", joka esiintyi ensimmäisen kerran J. E. Aron teoksessa "Suomen perhoset" vuonna 1900. Teoksessa laji oli vielä sijoitettu "pussimittarien" "Phorodesma"-sukuun. Aron kirja oli ensimmäinen suomen kielellä julkaistu perhoskirja, ja sitä varten oli myös luotu suomenkieliset nimet kaikille Suomesta tavatuille suurperhosille. Täplätön pussimittari, kuten useimmat muutkin kirjan lajinimistä, oli ilmeisesti lehtori A. J. Melan antama.


title: Pilkkupussimittari

text: Seuraava kattava julkaisu Suomen perhosista ilmestyi 1930- ja 1940-luvuilla "Suomen eläimet" -kirjasarjassa, jonka viides osa "Mittarit" ilmestyi 1946. Lajia kutsuttiin siinäkin vielä täplättömäksi pussimittariksi, mutta se oli siirretty uuteen "pussimittarien" "Euchloris"-sukuun, johon nyt kuului myös "täplikäs pussimittari", nykyinen laikkupussimittari. Nykyisen nimensä pilkkupussimittari sai 1980-luvulla, kun Suomen Perhostutkijain Seuran julkaisemaa "Suomen perhoset" -kirjasarjaa varten myös Suomessa tavattujen mittareiden nimistöä uudistettiin. Uusi nimistö perustui pääosin K. J. Vallen jo "Suomen eläimet" -sarjassa käyttämiin nimimuotoihin, mutta joillekin lajeille haluttiin antaa esimerkiksi kieliasultaan uudenaikaisemmat tai kuvaavammat nimet. Tässä yhteydessä nimistötyöstä päävastuussa ollut Kauri Mikkola muutti täplättömän pussimittarinkin nimen nykyiseksi pilkkupussimittariksi.


title: Midland (Texas)

text: Midland on kaupunki Midlandin piirikunnassa, Texasissa, Yhdysvalloissa. Kaupunki on samannimisen piirikunnan suurin kaupunki. Kaupungissa oli 111 147 asukasta vuonna 2010. Midland on entisen Yhdysvaltain presidentin George W. Bushin kotikaupunki.


title: Shakkipelin keksijän palkkio

text: Shakkipelin keksijän palkkio on vanhaan tarinaan perustuva matemaattinen probleema. Kirjallisuudessa tarinan mainitsi tiettävästi ensimmäisenä arabialainen Abu l’Abbas Ahmad ibn Khallikanin vuonna 1256.


title: Shakkipelin keksijän palkkio

text: Tarinan mukaan intialainen kuningas Shiram pyysi myös matemaatikkona tunnettua suurvisiiri Sissa ben Dahiria kehittämään uuden strategisen lautapelin ja lupasi tälle pelin keksimisestä suuren palkkion. Sissa ben Dahir keksi shakin. Ruhtinas ihastui peliin ja kysyi keksijältä, mitä tämä halusi palkkioksi. Keksijä pyysi palkkioksi ”ainoastaan” niin monta vehnän (tai tarinan eräiden versioiden mukaan riisin) jyvää kuin saadaan koko shakkilaudalta, jos niitä asetetaan sen ensimmäiselle ruudulle yksi, toiselle ruudulle kaksi, kolmannelle neljä, neljännelle kahdeksan ja edelleen jokaiselle ruudulle kaksi kertaa niin monta kuin edelliselle ruudulle. Ruhtinas ensin arveli tällaisen palkkion olevan niin vähäinen, että hän jopa ihmetteli, miksi keksijä ei pyytänyt suurempaa palkkiota. Todellisuudessa se kuitenkin osoittautui niin suureksi, että tällaisen viljamäärän toimittaminen pelin keksijälle oli mahdotonta.


title: Shakkipelin keksijän palkkio

text: Shakkilaudalla on 64 ruutua. Näin ollen tämä jyvien lukumäärä voidaan laskea geometrisen sarjan osasummana:


title: Shakkipelin keksijän palkkio

text: Tämä summa eli jyvien kokonaislukumäärä on yli 18 triljoonaa – täsmälleen laskettuna 18 446 744 073 709 551 615. Sama luku saadaan myös siirtojen lukumääräksi Hanoin torniprobleemassa 64 renkaalla.


title: Shakkipelin keksijän palkkio

text: Tarinaa käytetään usein kuvaamaan sitä, kuinka suuriin lukuihin eksponentiaalinen kasvu piankin johtaa.


title: Shakkipelin keksijän palkkio

text: Sekä vehnän että riisin jyvän massa on tyypillisesti noin 50 milligrammaa. Näin ollen palkkio vastaisi noin 18,4·10 · 50 mg = 9,2·10 mg = 9,2·10 t eli noin 920 miljardia tonnia vehnää tai riisiä. Vertailun vuoksi voidaan todeta, että koko maailman vuotuinen vehnäsato 1990-luvulla oli noin 540 miljoonaa tonnia ja riisisato hieman pienempi.. Näin ollen palkkio vastaisi noin 1700-kertaisesti koko maailman vuotuista vehnä- tai riisisatoa.


title: Frans Sammut

text: Frans Sammut (19. marraskuuta 1945 – 4. toukokuuta 2011) oli maltalainen romaani- ja tietokirjailija.


title: Frans Sammut

text: Sammut syntyi Zebbugissa, Maltalla. Hän kävi peruskoulun Zebbugissa, jatkoi opintojaan St Aloysius' Collegessa ja sai opettajan pätevyyden St Michael's Teacher Training Collegessa. Hän suoritti perustutkinnon Maltan, arabian ja teologian Maltan yliopistossa ja sai Perugian yliopistossa pätevyyden opettaa italian kieltä ulkomailla.


title: Frans Sammut

text: Sammut sai ensi kerran tunnustusta 1960-luvun lopussa, jolloin hän oli mukana perustamassa kirjallisuuden elvytysliikettä ("Moviment Qawmien Letterarju"). Myöhemmin hän toimi Maltan kielen akatemian (Akkademja tal-Malti) sihteerinä.


title: Frans Sammut

text: Sammut työskenteli uransa loppuvaiheessa opetuksen parissa rehtorina, mutta hän toimi myös Maltan pääministerin kulttuurineuvonantajana vuosina 1996–1998. Hän oli naimisissa Catherine Cachian kanssa, ja heillä on kaksi poikaa, Mark ja Jean-Pierre.


title: Frans Sammut

text: Sammut julkaisi lukuisia teoksia. Menestysromaanin "Il-Gaġġa" ("Häkki") pohjalta Mario Philip Azzopardi ohjasi vuonna 1971 Rothmans-palkinnon voittaneen elokuvan "Samuraj". "Paceville" sai valtion kirjallisuuspalkinnon, ja "Il-Ħolma Maltija" ("Maltalainen unelma") on kirjallisuuskriitikko Norbet Ellul-Vincentin mukaan "vertaansa vailla maltalaisessa kirjallisuudessa". Entinen pääministeri ja näytelmäkirjailija Alfred Sant piti sitä Sammutin mestariteoksena, ja brittikirjailija ja -runoilija Marjorie Boulton kutsui sitä "huikeaksi saavutukseksi".


title: Frans Sammut

text: Sammut julkaisi myös novellikokoelmat "Labirint" ("Labyrintti"), "Newbiet" ("Vuodenajat") ja "Ħrejjef Żminijietna" ("Tarinoita ajastamme").


title: Frans Sammut

text: Hänen ei-fiktiivistä tuotantoaan ovat muun muassa teokset "Ir-Rivoluzzjoni Franċiża: il-Ġrajja u t-Tifsira" ("Ranskan vallankumous: historia ja merkitys"), "Bonaparti f'Malta" ("Bonaparte Maltassa"), jonka ranskankielinen käännös "Bonaparte à Malte" julkaistiin vuonna 2008, ja "On The Da Vinci Code" ("Da Vinci koodista", 2006), joka on kaksikielinen (englanti ja malta) kommentaari tästä kansainvälisestä menestysromaanista.


title: Frans Sammut

text: Sammut laati myös kriittisen laitoksen Mikiel Anton Vassallin "Lexiconista". Vassallia (k. 1829) pidetään maltan kielen isänä. Vuonna 2006 julkaistiin Sammutin maltankielinen käännös Vassallin teoksesta "Motti, Aforismi e Proverbii Maltesi" ("Għajdun il-Għaqal, Kliem il-Għerf u Qwiel Maltin"). Vuonna 2007 esperantonkielinen käännös Vassallin elämästä kertovasta teoksesta "Il-Ħolma Maltija" ("La Malta Revo") edusti Maltaa esperantonkielisessä klassikkokirjallisuuden kokoelmassa, jonka julkaisi New Yorkin Mondial Books.


title: Frans Sammut

text: Vuonna 2008 Sammutin romaanista "Il-Gaġġa" julkaistiin viides painos.


title: Frans Sammut

text: Vuonna 2009 Sammut esitti kumouksellisen uudelleentulkinnan Pietru Caxaron runosta "Xidew il-qada" (tunnetaan myös nimellä ""Il-Kantilena""), joka on vanhin maltankielinen kirjallinen dokumentti.


title: Frans Sammut

text: Entinen Maltan yliopiston rehtori, filosofian professori ja johtava maltalaisintellektuelli Peter Serracino Inglott on todennut:


title: Frans Sammut

text: Frans Sammutin kuuluisat viimeiset sanat olivat: "Vaimoni ja minun pitäisi mennä Jerusalemiin, mutta näyttää siltä, että suunnitelmat ovatkin muuttuneet. Olen nyt menossa taivaalliseen Jerusalemiin."


title: Frans Sammut

text:
Serracino Inglott totesi: "Ymmärsin silloin, että itku ja nauru ovat joskus sama asia."
'


title: Vilho Jyrinoja

text: Vilho Jyrinoja, nimi aik, "Vasselei Jehrimäini" (25. joulukuuta 1901 Akonlahti, Vienan Karjala – 15. lokakuuta 1956 Kajaani) oli Vienan Karjalassa syntynyt suomalainen kirjailija ja kansanperinteen kerääjä.


title: Vilho Jyrinoja

text: Jyrinoja keräsi muistitietoa vienankarjalaisesta kansanperinteestä ja hän julkaisi myös kuvauksen kotikylästään Akonlahdesta.


title: Vilho Jyrinoja

text: Jyrinoja kuoli 15. lokakuuta 1956 sydänkohtaukseen olleessaan keräämässä vienankarjalaista sana-aineistoa Karjalan kielen sanakirjaa varten. Hänet on haudattu Ruotsiin Örebron hautausmaalle.


title: Samuel Fröler

text: Samuel Fröler (s. 24. maaliskuuta 1957) on ruotsalainen näyttelijä. Fröler teki läpimurtonsa sarjassa "Tre kärlekar". Fröler näytteli ruotsalaisessa "Saaristolaislääkäri"-draamasarjassa päähenkilö Johan Steeniä. Hän on näytellyt myös useissa elokuvissa ja tehnyt ääninäyttelijän työtä.


title: Tanssin Tiedotuskeskus

text: Tanssin Tiedotuskeskus ry:n () tehtävä on edistää tanssitaiteen asemaa, toimintaedellytyksiä ja tunnettuutta Suomessa sekä suomalaisen tanssitaiteen tunnettuutta ulkomailla. Tiedotuskeskus toteuttaa tehtäväänsä toimimalla laaja-alaisena asiantuntijaorganisaationa sekä Suomessa että kansainvälisesti.


title: Tanssin Tiedotuskeskus

text: Tiedotuskeskuksella on kymmenen jäsenyhteisöä, jotka edustavat laajasti suomalaista tanssin kenttää. Jäsenyhteisöt ovat vuonna 2011: Suomen Kansallisbaletti, Suomen Nuorisoseurojen Liitto ry, Suomen Seuratanssiliitto ry, Suomen Tanssinopettajain Liitto ry, Suomen Tanssioppilaitosten Liitto ry, Suomen Tanssitaiteilijain Liitto ry, Suomen Tanssiurheiluliitto ry, Teatterikeskus ry, Teatterikorkeakoulu ja Zodiak – Uuden tanssin keskus.


title: Tanssin Tiedotuskeskus

text: Tiedotuskeskuksen toiminta jakautuu neljään pääalueeseen:Tanssin Tiedotuskeskus pyrkii edistämään tanssin kentän tekijöiden toimintamahdollisuuksien kahdenlaisella toiminnalla.


title: Tanssin Tiedotuskeskus

text: Tiedotuskeskus välittää tanssin toimijoille tietoja esimerkiksi seminaareista ja koulutuksista, avoimista työpaikoista, koetansseista, festivaalien ohjelmistohauista, haettavina olevista apurahoista sekä muista kiinnostavista mahdollisuuksista.


title: Tanssin Tiedotuskeskus

text: Toisen toimintalinjan muodostavat mahdollisuuksien mukaan toteutettavat pienimuotoiset seminaarit, muut koulutukset sekä henkilökohtainen neuvonta. Vuosien 2009–2011 aikana tiedotuskeskus osallistuu Taiteen tiedotuskeskusten vientivalmennusohjelman TAIVEXin toteuttamiseen.


title: Tanssin Tiedotuskeskus

text: Tiedotuskeskus julkaisee verkkosivuillaan uutisia tanssin kentän tapahtumista. Uutisia välitetään myös sähköisen uutiskirjeen avulla. Lisäksi tiedotuskeskuksen verkkosivuilla on runsaasti tietoa suomalaisen tanssin kentästä sekä muun muassa koko maan kattava esityskalenteri. Tiedotuskeskuksen tiedotustyön tarkoituksena on tukea toimijoiden omaa tiedotusta.


title: Tanssin Tiedotuskeskus

text: Tanssin Tiedotuskeskus julkaisee vuoden 2011 loppuun saakka suomenkielistä Tanssi-lehteä. Vuoden 2012 alussa Tanssi-lehti ja Teatteri (lehti) yhdistyvät uudeksi esittävien taiteiden lehdeksi nimeltään "Teatteri&Tanssi".


title: Tanssin Tiedotuskeskus

text: Tiedotustyötä tehdään myös osana kansainvälistä promootiotyötä. Tiedotuskeskus toimittaa uutisia englanniksi sekä julkaisee englanninkielistä uutiskirjettä. Lisäksi tiedotuskeskus tuottaa promootiomateriaaleja suomalaisesta tanssista, tärkeimpänä kerran vuodessa julkaistava englanninkielinen lehti Finnish Dance in Focus. Lehteä levitetään sekä kansainvälisissä tapaamisissa että postitse.


title: Tanssin Tiedotuskeskus

text: Tanssin Tiedotuskeskus ottaa kantaa tanssin kentän toimintaedellytyksiin vaikuttaviin kulttuuripoliittisiin päätöksiin lausuntojen ja kuulemisten kautta. Lisäksi tiedotuskeskus vaikuttaa alaa koskevan kulttuuripolitiikan kehitykseen osallistumalla erilaisten työ- ja ohjausryhmien toimintaan.


title: Tanssin Tiedotuskeskus

text: Asiantuntijavaikuttamisen pohjana toimii tanssin kentän toiminnasta kerättävä tieto, muun muassa vuosittain koottavat tanssin esitys- ja katsojatilastot. Verkkosivuilla oleva Tanka - suomalaisen tanssin tietokanta palvelee sekä asiantuntijatyötä että tiedotustoimintaa.


title: Tanssin Tiedotuskeskus

text: Tiedotuskeskuksen kansainvälisen promootiotyön tavoitteena on lisätä suomalaisen tanssin näkyvyyttä ja tunnettuutta ulkomailla, edistää tanssin toimijoiden kansainvälistä verkottumista sekä luoda mahdollisuuksia kansainväliselle yhteistyölle. Tavoitteita toteutetaan seuraavilla tavoilla:Tanssialan järjestöt pitivät 1979 Kisakalliossa seminaarin, jossa keskusteltiin tanssitoiminnan kehittämisestä. Seminaarin seurauksena perustettiin eri tanssialojen yhteistyöelin, Suomen Tanssialan Neuvosto, johon liittyi jäseniksi kahdeksan tanssialan järjestöä: Finlands Svenska Folkdansring, Suomalaisen Kansantanssin Ystävät, Suomen Nuorison Liitto, Suomen Tanssiopettajain Liitto, Suomen Tanssipedagogien Yhdistys, Suomen Tanssitaiteilijain Liitto sekä Tanssiurheilun Keskusliitto. Suomen Tanssialan Neuvosto kokoontui ensimmäistä kertaa tässä kokoonpanossa 20.2.1980.


title: Tanssin Tiedotuskeskus

text: Neuvoston tehtävänä oli tanssitoiminnan edistäminen eri jäsenjärjestöjensä kautta sekä ”…seurata viranomaisten avustuspolitiikkaa ja pyrkiä vaikuttamaan siihen, että tanssiala otettaisiin oikeudenmukaisesti huomioon avustusten jaossa sekä valvoa maassa alan yleisiä etuja.”


title: Tanssin Tiedotuskeskus

text: Neuvosto ajoi tanssille parempia esiintymis- ja harjoitustiloja sekä vaikutti voimakkaasti siihen, että valtion tanssitaidetoimikunta perustettiin vuonna 1983. Vuonna 1981 ryhdyttiin julkaisemaan Tanssi-lehteä.


title: Tanssin Tiedotuskeskus

text: Tanssin tiedotuskeskustoiminnan käynnistäminen oli alusta pitäen neuvoston suunnitelmissa. Tiedotuskeskustoiminta alkoi varsinaisesti vuonna 1985, kun neuvostolle palkattiin puolipäiväinen toiminnanjohtaja sekä osa-aikainen sihteeri.


title: Tanssin Tiedotuskeskus

text: Vuonna 1986 Suomen Tanssialan Neuvosto vietiin yhdistysrekisteriin nimellä Suomen Tanssialan Keskusliitto. Yhdistys sai kokopäivätoimisen toiminnanjohtajan ja tiedotustoiminta lähti systemaattisemmin käyntiin. Myös kansainvälisten yhteyksien solmiminen alkoi.


title: Tanssin Tiedotuskeskus

text: Keskusliiton nimi muutettiin vuonna 1994 virallisesti Tanssin Tiedotuskeskukseksi. Samaan aikaan aktiivista työtä tanssin toimintaolosuhteiden parantamiseksi jatkettiin. Tiedotuskeskuksen toiminta organisoitui ja kansainvälisiä suhteita ja verkostoja rakennettiin aktiivisesti.


title: Nancy Whang

text: Nancy Whang (s. 1977 Portlandissa, Oregonissa) on yhdysvaltalainen laulaja ja muusikko, joka tunnetaan yhteistyöstään The Juan MacLeanin sekä LCD Soundsystemin kanssa. Whang esiintyi myös rock-musiikkia käsittelevässä elokuvassa "Part of the Weekend Never Dies".


title: Nancy Whang

text: Nancy Whang tunnetaan myös nimellä "Nancy Wang".


title: Majesteettirikos (täsmennyssivu)

text: Majesteettirikos voi tarkoittaa seuraavia:


title: Pussikoit

text: Pussikoit (Coleophoridae) on suuri jäytäjäkoimaisiin perhosiin kuuluva perhosheimo. Siihen kuuluu maailmanlaajuisesti ainakin toistatuhatta lajia.


title: Pussikoit

text: Pussikoit ovat varsin pienikokoisia, hoikkarakenteisia perhosia ja niiden siipiväli vaihtelee 5–25 mm. Siivet ovat hyvin kapeat, 3–9 kertaa leveyttään pitemmät ja teräväkärkiset. Siiven takareunassa ja kärkiosassa on pitkiä ripsiä. Väritys on usein vaatimaton, ja useimmat lajit ovat yksivärisiä ja kuviollisillakin lajeilla siivistä puuttuvat poikkisuuntaiset kuviot. Osa lajeista on metallinkiiltoisia. Takasiivet ovat kapeat ja niitä reunustavat hyvin pitkät siipiripset. Tuntosarvet ovat pitkät, 0,7–1,5 kertaa etusiiven mittaiset ja osoittavat perhosen tyypillisessä, alustasta vinosti nousevassa lepoasennossa suoraan eteenpäin. Aikuisten pussikoiden määrittäminen vaatii yleensä yksilön genitaalien tutkimista mikroskoopilla.


title: Pussikoit

text: Aikuisia perhosia voi tavata toukokuusta elokuulle. Ne ovat yöaktiivisia mutta lentävät usein valolle.


title: Pussikoit

text: Toukat viettävät ensimmäisen toukkavaiheen lehtimiinaajina ravintokasvin lehtien, varsien, siementen tai hedelmien sisällä, mutta toisen toukkavaiheen alussa ne muuttuvat vapaasti liikkuviksi. Tällöin toukka rakentaa tuottamastaan silkistä ja kasvinosista ympärilleen suojapussin. Kasvaessaan toukka hylkää pieneksi käyneen pussin ja rakentaa uuden. Toukkapussin ulkonäkö yhdistettynä ravintokasviin on erittäin lajityypillinen ja heimon perhoset onkin helpointa tunnistaa juuri toukkapussin perusteella. Toukka koteloituu pussinsa sisälle.


title: Heartbreaker

text: Heartbreaker(s) tai The Heart Breaker(s) voi tarkoittaa:


title: Running Wild

text: Running Wild tai Runnin’ Wild voi tarkoittaa ainakin seuraavia:


title: Kalervo Töyrylä

text: Pauli Kalervo Töyrylä (23. huhtikuuta 1931 Hollola – 8. syyskuuta 2002 Riihimäki) oli suomalainen päätoimittaja ja näytelmäkirjailija.


title: Kalervo Töyrylä

text: Töyrylä toimi Riihimäen Sanomien päätoimittajana.


title: Kalervo Töyrylä

text: Kalervo Töyrylän vaimo Iiris Töyrylä työskenteli myös toimittajana Riihimäen Sanomissa. Iiris Töyrylä oli vuonna 1980 perustamassa Riihimäki-liikettä joka vastusti ongelmajätelaitoksen tuomista Riihimäelle. Iiris Töyrylä valittiin vuoden 1980 kunnallisvaaleissa liikkeen edustajana Riihimäen kaupunginvaltuustoon mutta hän kuoli saman vuoden lopulla liikenneonnettomuudessa jossa myös Kalervo Töyrylä loukkantui pahoin.


title: Fox Business Network

text: Fox Business Network on yhdysvaltalainen talousuutisiin keskittynyt satelliitti- ja kaapelikanava, joka aloitti lähetyksensä 15. lokakuuta 2007. Sen omistaa Fox Corporation.


title: Fox Business Network

text: Sen sisarkanava on Fox News Channel.


title: Bruno Zilliacus

text: Bruno Wilhelm Zilliacus (11. marraskuuta 1877 Pietari – 3. heinäkuuta 1926 Helsinki) oli suomalainen yleisurheilija.


title: Bruno Zilliacus

text: Zilliacus oli Suomen joukkueen nimikilven kantaja Lontoon 1908 olympialaisten avajaisissa Suomen osallistuessa olympialaisiin ensimmäisen kerran. Hän kilpaili Lontoon kisoissa kuulantyönnössä mutta ei sijoittunut. Helsingissä 1903 hän voitti "sopusuhtaisen ruumiinkehityksen ja plastillisen kauneuden kilpailun" ennen painimestari Carl Allénia. Tukholmassa 1901 hän kilpaili hiihdon Pohjoismaisissa kisoissa.


title: Bruno Zilliacus

text: Seuratasolla Zilliacus edusti Sortavalan Seminaarin Voimisteluseuraa ja helsinkiläistä Ylioppilasvoimistelijat-seuraa. Ammatiltaan hän oli voimistelunopettaja, anatomian, fysiologian ja terveysopin lehtori sekä lääkintävoimistelija.


title: Fabbri

text: Fabbri Group (AKA Fabbri) on italialainen huvipuistolaitevalmistaja Bergantinon kylästä, Pohjois-Italiasta.


title: Fabbri

text: Romolon Fabbri perusti yrityksen toisen maailmansodan jälkeen vuonna 1950. Hän keksi tavan hyödyntää sodasta ylijäänyttä materiaalia huvipuistolaitteisiin.


title: Fabbri

text: Fabbri Group tarjoaa valikoiman huvipuistolaitteita aina vuoristoradoista flätteihin. Fabbrin laitteita ovat mm. Booster ja tehostettu vapaapudotus Mega Drop, joista Booster löytyy Alahärmässä (nyk. Kauhava) sijaitsevasta PowerParkin monitoimipuistosta.


title: Juri Budanov

text: Juri Dmitrijevitš Budanov (, 24. marraskuuta 1963 – 10. kesäkuuta 2011) oli Venäjän armeijan panssarijoukkojen eversti, joka tuomittiin tšetšeenitytön kaappauksesta ja murhasta vuonna 2000.


title: Juri Budanov

text: Budanov syntyi Donetskin alueella Ukrainassa. Neuvostoliiton hajotessa hän palveli Valko-Venäjällä, mutta kieltäytyi maan kansalaisuudesta ja sai siirron Siperian sotilaspiiriin. Hän palveli Tšetšenian sodassa.


title: Juri Budanov

text: Helmikuussa 2000 Budanovin panssarirykmentti oli sijoitettuna Tangi-Chun ulkopuolelle. Budanov asetettiin syytteeseen 27. maaliskuuta 2000 tapahtuneista Elza Kungajevan kaappauksesta, raiskauksesta ja murhasta. Raiskausta lukuun ottamatta hänet tuomittiin syylliseksi. Budanov sekä hänen alaisensa, kersantit Grigorijev ja Li-En-Shou sekä sotamies Jegorov, olivat saapuneet kylään puolenyön jälkeen ja vieneet Kungajevan tämän kotoa leirille, jossa hänet oli kuristettu noin kello 03. Tämän jälkeen ruumis oli haudattu metsään.


title: Juri Budanov

text: 28. maaliskuuta ruumis kaivettiin ylös ja palautettiin perheelleen. Vainaja haudattiin seuraavana päivänä. Hautajaisissa olivat mukana joukkojen komentajat kenraalieversti Valeri Baranov, kenraalimajuri Valeri Gerasimov ja kenraalimajuri Verbitski, jotka lupasivat, että tapaus tutkittaisiin.


title: Juri Budanov

text: Budanov pidätettiin 29. maaliskuuta. Tapauksesta suoritettiin oikeudenkäynti vuosina 2001–2003.


title: Juri Budanov

text: Budanov vapautettiin ensimmäisen kerran joulukuussa 2002, kun oikeus tuomitsi hänen olleen väliaikaisesti syyntakeeton, ja hänet määrättiin psykiatriseen pakkohoitoon.


title: Juri Budanov

text: Venäjän korkein oikeus määräsi uuden oikeudenkäynnin. Siinä Budanov tuomittiin syylliseksi. Hänet tuomittiin kymmenen vuoden vankeuteen sekä menettämään sotilasarvonsa ja kunniamerkkinsä.


title: Juri Budanov

text: Kungajevan perheen asianajaja Stanislav Markelov ammuttiin tammikuussa 2009.


title: Juri Budanov

text: Tuntematon hyökkääjä ampui vaimennetulla pistoolilla 10. kesäkuuta 2011 klo 12:30 Moskovan Komsomolski Prospektilla Budanovia kuusi kertaa ja pakeni autolla. Hylätty pakoauto löytyi myöhemmin.


title: Pohjoismaiset kisat

text: Pohjoismaiset kisat olivat vuosien 1901–1926 aikana kahdeksan kertaa järjestetyt kansainväliset kilpailut, joissa Suomen, Ruotsin ja Norjan parhaimmat hiihtäjät ja luistelijat kilpailivat toisiaan vastaan ennen talviolympialaisten ja MM-kilpailujen nousua kansainvälisiksi ykköstapahtumiksi. Kilpailut käytiin Ruotsissa, viisi kertaa Tukholmassa sekä kahdesti Östersundissa, jonne kisat siirrettiin Tukholmasta sääongelmien vuoksi. Vuoden 1903 kilpailut käytiin Kristianiassa, Norjassa, Holmenkollenin kisojen yhteydessä. Kisojen organisoija oli Viktor Balck. Norja, joka julistautui itsenäiseksi kesällä 1905, ei osallistunut vuosien 1905 ja 1909 kilpailuihin, pois lukien luistelijoita, jotka osallistuivat 1909 kisoihin varmistaakseen omien maailmanmestaruuskisojen onnistumisen samana vuonna.


title: Pohjoismaiset kisat

text: Ruotsin lisäksi Suomi oli edustettuna kaikissa Pohjoismaisissa kisoissa. Vuoden 1903 osanotosta vastasivat pikaluistelijat ja 1917 osanotto rajoittui helsinkiläiseen luistelijattareen, Anna-Lisa Allardtiin, joka sijoittui naisten taitoluistelussa kolmanneksi.


title: Pohjoismaiset kisat

text: Hiihdon ja luistelun lisäksi ohjelmassa oli jääpalloa, jääkiekkoa, curlingia ja monia muita talviurheilulajeja, kuten potkukelkkailua. Myös ratsastus, miekkailu, ammunta ja uinti kuuluivat näiden talvikisojen ohjelmistoon.


title: Pohjoismaiset kisat

text: Vuoden 1913 kisoja ehdotettiin osaksi Tukholman olympialaisia. Talvilajejahan oli ollut myös Lontoon olympialaisissa 1908. Ehdotus ei kuitenkaan mennyt läpi.


title: Pohjoismaiset kisat

text: Pohjoismaisten kisojen hiihtomatkoina olivat 30 kilometriä ja 60 kilometriä. Vuonna 1913 ohjelmassa oli kolmantena lajina 90 kilometriä, ja tuona vuonna kisoihin osallistui myös kaksi venäläistä. Kisahistorian 13 kilpailusta suomalaiset voittivat 11 (Suomi ei osallistunut vuosien 1903 ja 1917 hiihtoihin). Kaksinkertaisia voittajia ovat Kalle Jussila ja Matti Koskenkorva. Ruotsalaisista voittoon yltivät vuonna 1913 Haldo Hansson 90 kilometrillä ja vuonna 1922 Per-Erik Hedlund 60 kilometrillä, kun suomalaishiihtäjiä kuljettanut S/S Nordstjärnan juuttui jäihin eivätkä suomalaiset ehtineet virallisesti kisaan mukaan, joskin muiden jälkeen kilpailuun lähteneinä suomalaiset Tapani Niku ja Anton Collin hiihtivät Hedlundia paremman ajan.


title: Pohjoismaiset kisat

text: Naiset


title: Pohjoismaiset kisat

text: Jääkiekko oli kisojen ohjelmassa kaksi kertaa. Vuonna 1922 kolme ruotsalaista seurajoukkuetta pelasi turnauksen, jonka voitti IK Göta. Vuonna 1926 pelattiin kisojen aikana Ruotsin mestaruudesta, jonka voitti Djurgårdens IF. Djurgården pelasi myös kaksi ottelua Puolan jääkiekkomaajoukkueen kanssa, ensiksi tasan 3–3 ja toisessa kamppailussa voitto 6–1. Jälkimmäinen otteluista on kirjattu Ruotsi–Puola-maaotteluksi.


title: Pohjoismaiset kisat

text: Jääpallo oli Pohjoismaisten kisojen virallisessa ohjelmassa kaikissa kisoissa lukuun ottamatta vuoden 1903 Kristianiassa, Norjassa järjestettyjä kisoja. Kristianian kisoissa jääpallossa pelasi kuitenkin näytösotteluita neljä ruotsalaista joukkuetta. Ruotsalaisten joukkueiden pelaajiin kuuluivat myös Ruotsin tuleva kuningas Kustaa V Aadolf ja hänen poikansa prinssi Wilhelm. Kristianian kisojen jääpallo-otteluiden suosio johti kisojen jälkeen Christiania Hockeyklubbin perustamiseen ja jääpalloilun uudelleen viriämiseen Norjassa.


title: Pohjoismaiset kisat

text: Jääpalloturnauksen muoto vaihteli kisojen välillä suuresti. Alussa turnaukseen osallistuivat seurajoukkueet, sitten piirijoukkueet, maajoukkueet ja viimeiseksi maakuntajoukkueet. Kisojen jääpallo-ottelut pelattiin aina Tukholmassa, muun muassa Nybrovikenin luistinradalla, Djurgårdsbrunnsvikenillä ja Idrottsparkenilla. Jääpallon Ruotsin mestaruudesta pelattiin ensimmäisen kerran vuonna 1907. Siihen asti Pohjoismaisiin kisoihin sisältynyt jääpalloturnaus oli maan arvostetuin jääpallokilpailu.